Τεχνολογία και Εκπαίδευση: 06/2009\nαξιοποίηση των τεχνολογιών πληροφορικής και επικοινωνιών για την εκπαίδευση και την παιδεία\nΟι Διαδραστικός πίνακας του 2ου Δημοτικού Καλυβίων Αττικής\n0 σχόλια. Σχολιάστε Κατηγορία: Δημοτικό Σχολείο, Διαδραστικοί Πίνακες, Συνεντεύξεις\nΔεν είναι η πρώτη φορά που αναφερόμαστε στο 2ο Δημοτικό Σχολείο Καλυβίων Αττικής, ένα από τα πρώτα σχολεία στην Ελλάδα που εγκατέστησε διαδραστικό πίνακα, και απ' ότι φαίνεται δεν θα είναι ούτε η τελευταία, καθώς το σχολείο εξελίσσει συνεχώς την τεχνολογική του υποδομή. Εμείς ζητήσαμε από τον Αβραάμ Τριανταφυλλίδη, δάσκαλο στο σχολείο, να μας παραχωρήσει μία συνέντευξη για το 2ο Δημοτικό Καλυβίων το διαδραστικό πίνακα και τη διδασκαλία με Τ.Π.Ε.\nΟ κος Τριανταφυλλίδης έχει αναπτύξει πολύπλευρη δραστηριότητα στο χώρο των Νέων Τεχνολογιών στην Α/βάθμια εκπαίδευση: έχει να επιδείξει συμμετοχές σε συνέδρια, πρότυπη δημιουργία ηλεκτρονικών μαθημάτων, ενασχόληση με τη χρήση φορητών Η/Υ στην εκπαιδευτική αίθουσα, συνεργασία με το Παιδαγωγικό Ινστουτούτο και συμμετοχή στην ομάδα για την ένταξη του μαθητικού υπολογιστή ( project OLPC ), ενώ είναι ένα από τους δημιουργούς της ομάδας "Μάθησις". Δεσμευόμαστε, λοιπόν, να αναφερθούμε σε περισσότερες πτυχές της δραστηριότητάς του σε επόμενα δημοσιεύματα.\n"Είχα την τύχη φέτος κατά το σχολικό έτος 2008-2009 να εργαστώ με διαδραστικό πίνακα εκτός από το εργαστήριο και καθημερινά μέσα στην τάξη μου. Η διαφορά της καθημερινής από την περιστασιακή χρήση είναι τεράστια. Γίνεται μέρος του μαθήματος , μέρος της τάξης και οι μαθητές το αντιμετωπίζουν ως εργαλείο . Μετά τον αρχικό ενθουσιασμό έρχεται η πραγματική χρήση και αξιοποίησή του." μας λέει ο Αβραάμ Τριανταφυλλίδης, δάσκαλος στο 2ο Δημοτικό Καλυβίων Αττικής.\nΕ.Ε.: Πως ήρθατε σε επαφή με τους διαδραστικούς πίνακες, ποιες ήταν οι πρώτες σας εντυπώσεις και τι εμπειρία έχετε από τη χρήση τους;\nΑ.Τ.: Για τη χρήση διαδραστικών πινάκων στην εκπαίδευση, έμαθα για πρώτη φορά πριν από τέσσερα χρόνια σε ένα συνέδριο για τις Νέες Τεχνολογίες. Από την πρώτη στιγμή διαφάνηκε η αξία αυτού του μέσου. Ένας εντυπωσιακός πίνακας που θα άλλαζε τις ισορροπίες μέσα στην τάξη, ήταν οι αρχικές μου σκέψεις. Η πορεία δε με διέψευσε, αντίθετα σχεδόν καθημερινά ανακαλύπτω νέους τρόπους και δρόμους στη χρήση του.\nΜε προσφορά του Συλλόγου Γονέων και Κηδεμόνων αγοράστηκε πριν τέσσερα περίπου χρόνια ένας διαδραστικός πίνακας και τοποθετήθηκε στο εργαστήριο Ηλεκτρονικών Υπολογιστών του Σχολείου μας. Η ηθική και οικονομική συμπαράσταση επίσης του Δήμου Καλυβίων , γονέων του σχολείου , αλλά και απλών δημοτών , επέτρεψαν να δημιουργηθεί ένας χώρος εξοπλισμένος, κατάλληλος για διδασκαλία με σύγχρονα μέσα.\nΟ πίνακας σε συνδυασμό με κατάλληλο λογισμικό και εφαρμογές χρησιμοποιείται σχεδόν από το σύνολο των μαθητών του σχολείου.\nΕ.Ε.: Ποια πλεονεκτήματα και ποια μειονεκτήματα εντοπίζετε στη χρήση του διαδραστικού πίνακα στη σχολική αίθουσα;\nΑ.Τ.: Τα πλεονεκτήματα από τη χρήση διαδραστικών πινάκων μέσα σε σχολική αίθουσα είναι πολλά. Όσες περισσότερες δυνατότητες αυτών των πινάκων αξιοποιούνται, τόσο περισσότερα είναι και τα οφέλη.\nΠαρουσίαση μαθήματος με δραστηριότητες και πολυμεσικό υλικό, εύκολη και γρήγορη οργάνωση πορείας διδασκαλίας, αποθήκευση και διαμοιρασμό των σημειώσεων του δασκάλου σε μαθητές που τυχαίνει να λείπουν, συνεργασία μαθητών πάνω σε διαδραστικές εφαρμογές φτιαγμένες για τις ανάγκες του συγκεκριμένου μαθήματος κάθε φορά, άμεση σχέση με το περιεχόμενο μέσω της αφής και δυνατότητες προβολής περιεχομένου από το διαδίκτυο είναι μερικά από τα πλεονεκτήματα που κάνουν την καθημερινότητα στην τάξη να αλλάζει και τους μαθητές ενεργούς εταίρους στη διαδικασία μάθησης.\nΗ εισαγωγή του σε μία τάξη δεν επιφέρει αυτόματα και αλλαγές. Απαιτείται αλλαγή στάσης των εκπαιδευτικών, υιοθέτηση μεθόδων που συνάδουν με τις νεότερες θεωρίες μάθησης και επιπλέον χρόνος διαθέσιμος και διάθεση. Εάν η διδασκαλία συνεχίσει να γίνεται παραδοσιακά , αλλά με νέα μέσα ουσιαστικά δεν έχει αλλάξει τίποτα. Στόχος δεν είναι ο εντυπωσιασμός , αλλά η υιοθέτηση των καλύτερων πρακτικών από διάφορες μεθόδους στα πλαίσια της μικτής μάθησης (blended learning ).\nΕ.Ε.: Σε ποιο βαθμό μπορούν, κατά τη γνώμη σας, να χρησιμοποιηθούν οι διαδραστικοί πίνακες στις αίθουσες των ελληνικών Δημόσιων σχολείων; Είναι δυνατή και επιθυμητή η οριστική αντικατάσταση του παραδοσιακού μαυροπίνακα από τους διαδραστικούς;\nΑ.Τ.: Είχα την τύχη φέτος κατά το σχολικό έτος 2008-2009 να εργαστώ με διαδραστικό πίνακα εκτός από το εργαστήριο και καθημερινά μέσα στην τάξη μου. Η διαφορά της καθημερινής από την περιστασιακή χρήση είναι τεράστια. Γίνεται μέρος του μαθήματος , μέρος της τάξης και οι μαθητές το αντιμετωπίζουν ως εργαλείο . Μετά τον αρχικό ενθουσιασμό έρχεται η πραγματική χρήση και αξιοποίησή του.\nΓια όσους εργαστούν με διαδραστικούς πίνακες ο μαυροπίνακας πλέον αποτελεί παρελθόν. Τα ενσωματωμένα εργαλεία για τα μαθηματικά, οι χάρτες και το πλήθος εικόνων και δραστηριοτήτων που υποστηρίζουν τα λογισμικά που συνοδεύουν τον πίνακα τον κάνουν απαραίτητο για μια σύγχρονη διδασκαλία. Κάτω από αυτό το πρίσμα θεωρώ ότι είναι αναγκαίο να προχωρήσει η αντικατάσταση των πινάκων στις σχολικές αίθουσες. Αυτό βέβαια αποτελεί απόφαση κεντρική , σχετίζεται με οικονομικά δεδομένα με κονδύλια για την παιδεία γενικότερα και είναι κάτι που θα μπορούσε να εφαρμοστεί σταδιακά. Το δημόσιο πρωτοβάθμιο σχολείο μπορεί να γίνει ανταγωνιστικό εάν αξιοποιήσει το ανθρώπινο δυναμικό του και τις εξελίξεις στον τομέα της τεχνολογίας.\n"Οι διαδραστικοί πίνακες δεν απαιτούν εξειδικευμένη επιμόρφωση ούτε καν ιδιαίτερες γνώσεις. Αρκετές χιλιάδες δάσκαλοι έχουν επιμορφωθεί εξάλλου τόσο στις βασικές δεξιότητες όσο και στην εισαγωγή των ΤΠΕ στην εκπαίδευση. Η στάση του δασκάλου όμως είναι αυτή που θα επιτρέψει την ομαλή εισαγωγή τους στην τάξη."\nΕ.Ε.: Ποιο είναι, κατά τη γνώμη σας, το πιο εντυπωσιακό ή το πιο χρήσιμο χαρακτηριστικό των διαδραστικών πινάκων;\nΑ.Τ.: Το εντυπωσιακότερο και πιο χρήσιμο χαρακτηριστικό πινάκων αφής είναι το γεγονός ότι βοηθούν και ενθαρρύνουν τους μαθητές να συμμετέχουν ενεργά στη διδακτική πράξη. Αποκτούν ιδιαίτερη σχέση με το περιεχόμενο καθώς αλληλεπιδρούν μαζί του. Σε ένα επόμενο επίπεδο το συνδιαμορφώνουν με το δάσκαλο. Κατά την εφαρμογή μέσα στην τάξη αξιοποιήθηκαν τα καινοτόμα χαρακτηριστικά του διαδραστικού πίνακα που είναι η δυνατότητα συμμετοχής όλης της τάξης και η μαθησιακή διαδικασία που υλοποιείται με την αλληλεπίδραση μαθητή – υπολογιστή -εκπαιδευτικού, όπου οι ρόλοι είναι διακριτοί και “ισοδύναμοι”. Η συνεργατική προσέγγιση, η δημιουργική κινητοποίηση των μαθητών, η αποτελεσματική ανταπόκριση με απαντήσεις που θα δοθούν μέσα από συζήτηση και όχι με τυχαία κλικ πάνω στην οθόνη, η ενεργητική εμπλοκή αποτελούν επίσης χαρακτηριστικά που αξιοποιήθηκαν από τη χρήση του διαδραστικού πίνακα στη διδακτική πράξη.\nΤο μάθημα που επιτυγχάνεται με το διαδραστικό πίνακα ενεργοποιεί όλη την τάξη, συγκεντρώνει την προσοχή και ενισχύει τη διάδραση με τον εκπαιδευτικό, σε αντίθεση με την εργασία στην οθόνη του υπολογιστή που περιορίζει την παρέμβαση του δασκάλου, εξαλείφει την απομόνωση από τους συμμαθητές, επιτρέπει την αμφίδρομη επικοινωνία και ενθαρρύνει μεγαλύτερη διάδραση μεταξύ τους. Με το διαδραστικό πίνακα ενισχύεται η κοινωνική μάθηση, όπως προσδιορίζεται από τον εποικοδομισμό, όπου η έννοια του κοινωνικού μαθητή ορίζεται από την ενεργή συμμετοχή του, η οποία αποτελεί το κλειδί στη δόμηση της γνώσης. Ο μαθητής επιλέγει και διαμορφώνει τις πληροφορίες, κάνει υποθέσεις, έτσι ώστε να λάβει αποφάσεις και να δομήσει τη γνώση. Με αυτόν τον τρόπο ενθαρρύνεται η προσοχή, η συμμετοχή και η διάδραση των μαθητών και βελτιώνονται οι επιδόσεις τους.\nΕ.Ε.: Η χρήση των διαδραστικών πινάκων αρχίζει να αποτελεί αίτημα αρκετών εκπαιδευτικών. Με βάση την εμπειρία σας, οι εκπαιδευτικοί που δεν είναι εξοικειωμένοι με την τεχνολογία είναι έτοιμοι να χρησιμοποιήσουν διαδραστικούς πίνακες ή απαιτείται η επιμόρφωσή τους;\nΑ.Τ.: Το αν ο διαδραστικός πίνακας ή και οποιοδήποτε άλλο μέσο χρησιμοποιηθεί αποτελεσματικά ή όχι έχει να κάνει με τον ίδιο τον εκπαιδευτικό. Κανένα μέσο δεν είναι αποτελεσματικό εάν ο εκπαιδευτικός που θα το χρησιμοποιήσει δεν “πειστεί” για την προστιθέμενη αξία που έχει σε σχέση με παραδοσιακά μέσα.\nΟι διαδραστικοί πίνακες δεν απαιτούν εξειδικευμένη επιμόρφωση ούτε καν ιδιαίτερες γνώσεις. Αρκετές χιλιάδες δάσκαλοι έχουν επιμορφωθεί εξάλλου τόσο στις βασικές δεξιότητες όσο και στην εισαγωγή των ΤΠΕ στην εκπαίδευση. Η στάση του δασκάλου όμως είναι αυτή που θα επιτρέψει ή όχι την ομαλή εισαγωγή τους στην τάξη.\nΕ.Ε.: Με βάση την εμπειρία σας, τι επίδραση αναμένεται έχει η αξιοποίηση μέσων Πληροφορικής και Επικοινωνιών στη διάθεση και το ενδιαφέρον των μαθητών;\nΑ.Τ.: Η καλή διάθεση και το ενδιαφέρον των μαθητών για το σχολείο είναι το ζητούμενο και ταυτόχρονα και το στοίχημα του εκπαιδευτικού. Η χρήση τεχνολογίας και συνεργατικών περιβαλλόντων μάθησης μπορούν να ενισχύσουν το ενδιαφέρον των μαθητών , να ενεργοποιήσουν τη θέλησή τους και το σημαντικότερο να προσελκύσουν δημιουργικά τους νέους μαθητές.\nΑκόμα οι δεξιότητες που αποκτώνται μαζί με τους μαθησιακούς στόχους που επιτυγχάνονται φέρνουν πιο κοντά τους μαθητές μας στην έννοια του αυριανού πολίτη .\nΗ Ε. Γρουσουζάκου από το e-yliko για τις ΤΠΕ στην εκπαίδευση\n1 σχόλια. Σχολιάστε Κατηγορία: Διαδραστικοί Πίνακες, Εκπαιδευτικό Λογισμικό, Επιστημονικά Άρθρα, Συνεντεύξεις\nΓνωρίζαμε την Ευφροσύνη Γρουσουζάκου από την εργασία που παρουσίασε με τη Βασιλική Νιάρου στο 4ο συνέδριο εκπαιδευτικών της Σύρου σχετικά με τη χρήση των διαδραστικών πινάκων στην τάξη. Επικοινωνήσαμε μαζί της για να πληροφορηθούμε πως εργάζεται στην εκπαιδευτική πύλη του Υπουργείου Παιδείας www.e-yliko.gr. Δέχτηκε να μας παραχωρήσει μία συνέντευξη σχετικά με τους διαδραστικούς πίνακες, το e-yliko, τη χρήση εκπαιδευτικού λογισμικού και ψηφιακού εκπαιδευτικού υλικού στη δημόσια εκπαίδευση, την ετοιμότητα των εκπαιδευτικών όσον αφορά στις Τεχνολογίες Επικοινωνιών και Πληροφορικής.\nΗ Ε. Γρουσουζάκου παρουσιάζει την Εκπαιδευτική Πύλη του Υπουργείου παιδείας σε εκδήλωση στο μουσείο Ηρακλειδών. "Η Εκπαιδευτική Πύλη απευθύνεται σε Εκπαιδευτικούς. Έχει μεγάλη επισκεψιμότητα (αρκετές χιλιάδες ανά μήνα). Βέβαια οι Εκπαιδευτικοί χρειάζονται παραπάνω ενθάρρυνση και πρέπει να τους δοθούν κίνητρα, ώστε να καταθέτουν προτάσεις διδασκαλίας. Όσο η Εκπαιδευτική Πύλη γεμίζει από εκπαιδευτικό υλικό τόσο οι Εκπαιδευτικοί θα βρίσκουν στην Εκπαιδευτική Πύλη την πρόταση διδασκαλίας που χρειάζονται."\nΕ.Ε.: Θα θέλατε να μας πείτε μερικά πράγματα για τον εαυτό σας;\nE.Γ.:Γεννήθηκα και μεγάλωσα στο Πεταλίδι Μεσσηνίας, ένα παραθαλάσσιο χωριό 1300 περίπου κατοίκων κοντά στην Καλαμάτα, όπου πήγα σχολείο μέχρι τη Β΄Λυκείου. Τελείωσα τη Γ΄Λυκείου στην Καλαμάτα γιατί δεν υπήρχε η δέσμη θετικής κατεύθυνσης που ήθελα να ακολουθήσω στο Λύκειο του χωριού μου. Το 1995 πήρα πτυχίο στη Φυσική από το Εθνικό και Καποδιστριακό Πανεπιστήμιο Αθηνών, το 1998 ολοκλήρωσα το μεταπτυχιακό μου στα Προηγμένα Πληροφοριακά Συστήματα από το ίδιο πανεπιστήμιο, ενώ το 2000 ολοκλήρωσα το Μεταπτυχιακό "Τεχνογλωσία" (ειδίκευση "Γλωσσική Τεχνολογία" - διατμηματικό Φιλολογίας του Ε.Κ.Π.Α. και των Ηλεκτρολόγων Μηχανικών και Μηχ. Η/Υ του Ε.Μ.Π.).\nΑπό το 1999 έως το 2004 εργάστηκα ως προγραμματίστρια στο Δημοσιογραφικό Οργανισμό Λαμπράκη. Ως προς την Εκπαίδευση, έχω διδάξει τρία χρόνια ως καθηγήτρια πληροφορικής: 1998-1999 στο 3ο απογευματινό Τ.Ε.Ε Αγίων Αναργύρων, 2002-2003 στο 1ο Εσπερινό Τ.Ε.Ε Περιστερίου, 2004-2005 υπηρέτησα ως μόνιμη καθηγήτρια πληροφορικής στο Γυμνάσιο και Λύκειο Κορώνης Μεσσηνίας. Διορίστηκα με τις εξετάσεις του ΑΣΕΠ που έδωσα το 2002.\nΤο σχολικό έτος 2005-2006 υπηρέτησα με απόσπαση στο 1ο γραφείο Γ΄Αθήνας. Τα τρία τελευταία χρόνια εργάζομαι με απόσπαση στην Εκπαιδευτική Πύλη του Υπουργείου Παιδείας http://www.e-yliko.gr. Πρόκειται για τον επίσημο δικτυακό τόπο του Υπουργείου Παιδείας που συγκεντρώνει εκπαιδευτικό υλικό και λογισμικό. Το αντικείμενο της εργασίας μου είναι τεχνική υποστήριξη και διαχείριση του υλικού που αναρτάται στο δικτυακό τόπο.\nΕ.Ε.:Έχετε συμμετάσχει σε εκδηλώσεις και συνέδρια που αφορούσαν την αξιοποίηση των τεχνολογιών στην εκπαίδευση. Ποια είναι αυτά τα συνέδρια και τι, περίπου, παρουσιάσατε εσείς εκεί;\nΕ.Γ.: Ως μέλος της Δικτυακής Εκπαιδευτικής Πύλης έχω λάβει μέρος σε εκδηλώσεις που προωθούν τις ΤΠΕ στην Εκπαίδευση. Σας παραπέμπω στη σελίδα εκδηλώσεων της ΔΕΠ.\nΜια πρωτοβουλία του προϊσταμένου της Εκπαιδευτικής Πύλης την περίοδο 2007-2008 ήταν η συνδιοργάνωση ημερίδων με διάφορες ειδικότητες εκπαιδευτικών όπως καθηγητών ξένων γλωσσών, φιλολόγων, φυσικών, χημικών, πληροφορικών κ.α. με θέμα την αξιοποίηση των ΤΠΕ στην Εκπαίδευση και πώς η Εκπαιδευτική Πύλη μπορεί να συμβάλει σε αυτό.\nΕγώ στις εισηγήσεις που έκανα παρουσίασα τις νέες δυνατότητες της Εκπαιδευτικής Πύλης, η οποία είναι πλέον δυναμική και δίνει τη δυνατότητα στο χρήστη Εκπαιδευτικό να καταχωρίσει εκπαιδευτικό υλικό ή να αναζητήσει εκπαιδευτικό υλικό και λογισμικό προκειμένου να σχεδιάσει ένα μάθημα διαδραστικό, το οποίο θα αξιοποιεί με τον καλύτερο τρόπο τις νέες τεχνολογίες, εφαρμόζοντας σύγχρονες μεθόδους μάθησης που υποδεικνύουν ο μαθητής να ανακαλύπτει τη γνώση μέσα από δραστηριότητες με το δάσκαλο βοηθό στην αναζήτηση της γνώσης και όχι πάροχο της γνώσης. Συγκεκριμένα έκανα παρουσίαση στις εξής εκδηλώσεις:\n14-12-2007 (Αθήνα) Η Πληροφορική και οι ΤΠΕ στη Δευτεροβάθμια Εκπαίδευση Συνδιοργάνωση του Γραφείου ΔΕΠ με την Πανελλήνια Ένωση Καθηγητών Πληροφορικής (ΠΕΚΑΠ)\n9-11-2008 (Λιβαδειά) Η Δικτυακή Εκπαιδευτική Πύλη και οι Νέες Τεχνολογίες - Αρωγοί στη Σύγχρονη Εκπαίδευση Στην ημερίδα αυτή μίλησε και ο υπουργός Παιδείας.\n4-10-2008 (Κομοτηνή) Ημερίδα Ενημέρωσης Εκπαιδευόμενων για το έργο "Εξ αποστάσεως Ασύγχρονη Επιμόρφωση Εκπαιδευτικών για Διδασκαλία Μαθημάτων"\n4-6 Μαΐου 2007 (Σύρος) 4ο Πανελλήνιο Συνέδριο των Εκπαιδευτικών για τις ΤΠΕ "Αξιοποίηση των Τεχνολογιών της Πληροφορίας και της Επικοινωνίας στη Διδακτική Πράξη" «Ο διαδραστικός πίνακας στην Εκπαίδευση» Συγγραφείς: Νιάρρου Βασιλική, Γρουσουζάκου Ευφροσύνη\nΕ.Ε.:Πως ήρθατε σε επαφή με τους διαδραστικούς πίνακες, ποιες ήταν οι πρώτες σας εντυπώσεις και τι εμπειρία έχετε από τη χρήση τους;\nΕ.Γ.: Ήρθα σε επαφή με διαδραστικό πίνακα για πρώτη φορά στις Πανελλήνιες εξετάσεις του 2006, όταν ήμουν μέλος της λυκειακής επιτροπής ενός ιδιωτικού σχολείου. Θέλησα να ρωτήσω τον πληροφορικό του σχολείου για τον τρόπο που διδάσκεται το μάθημα της πληροφορικής και για τα μέσα που διαθέτουν. Αυτός με ξενάγησε στην ειδικά διαμορφωμένη αίθουσα του διέθετε διαδραστικό πίνακα και ατομικό εξοπλισμό δηλ. ΗΥ σε κάθε θρανίο. Μου έδειξε πώς τον χρησιμοποιούσαν κυρίως στο μάθημα της πληροφορικής αλλά και σε άλλα μαθήματα όταν αυτά προσφέρονταν για μια διαδραστική διδασκαλία.\nΠραγματικά εντυπωσιάστηκα και σκέφτηκα πώς σε όλα τα παιδιά αξίζει να έχουν την εμπειρία μιας διδασκαλίας που να κάνει τη μάθηση προσωπική τους υπόθεση και που θα τους δώσει την ευκαιρία να συνεργαστούν και να αναπτύξουν τις ικανότητες και τα ταλέντα τους που ίσως αλλιώς να έμεναν κρυμμένα και αναξιοποίητα.\nΕπίσης στην εκδήλωση της Εκπαιδευτικής Πύλης 14-12-2007 (Αθήνα) με θέμα «Η Πληροφορική και οι ΤΠΕ στη Δευτεροβάθμια Εκπαίδευση» (Συνδιοργάνωση του Γραφείου ΔΕΠ με την Πανελλήνια Ένωση Καθηγητών Πληροφορικής (ΠΕΚΑΠ)) που ανέφερα παραπάνω , είχε στηθεί ένας διαδραστικός πίνακας με σκοπό να ευαισθητοποιήσει τους εκπαιδευτικούς στην αξία της χρήσης των διαδραστικών πινάκων στα σχολεία.\nΕ.Ε.:Στο 4ο συνέδριο της Σύρου (το 2007) παρουσιάσατε τους «διαδραστικούς πίνακες στην εκπαίδευση». Πως έγινε αυτό; Θα μας πείτε την ιστορία;\nΕ.Γ.: Η ιδέα να παρουσιάσουμε μαζί με τη συνάδελφό μου Βασιλική Νιάρρου στο 4ο Πανελλήνιο Συνέδριο των Εκπαιδευτικών για τις ΤΠΕ στη Σύρο τους διαδραστικούς πίνακες ανήκει στον προϊστάμενο της Εκπαιδευτικής Πύλης εκείνη την περίοδο. Το σκεπτικό μας ήταν ότι το εκπαιδευτικό υλικό και λογισμικό που διαθέταμε από την Εκπαιδευτική Πύλη θα μπορούσε να εφαρμοστεί και να αξιοποιηθεί κατά τον καλύτερο τρόπο μέσα στην τάξη αν υπήρχε το κατάλληλο μέσο. Αυτό το μέσο είναι σίγουρα ο διαδραστικός πίνακας, ο οποίος μπορεί να γίνει ο πυρήνας της διδασκαλίας που προωθεί την ομαδική συμμετοχή και την διερευνητική μάθηση.\nΗ εργασία της Ε. Γρουσουζάκου και της Β. Νιάρου σχετικά με τους διαδραστικούς πίνακες παρουσιάστηκε το 4ο συνέδριο εκπαιδευτικών στη Σύρο. "Το σκεπτικό μας ήταν ότι το εκπαιδευτικό υλικό και λογισμικό που διαθέταμε από την Εκπαιδευτική Πύλη θα μπορούσε να εφαρμοστεί και να αξιοποιηθεί κατά τον καλύτερο τρόπο μέσα στην τάξη αν υπήρχε το κατάλληλο μέσο. Αυτό το μέσο είναι σίγουρα ο διαδραστικός πίνακας, ο οποίος μπορεί να γίνει ο πυρήνας της διδασκαλίας που προωθεί την ομαδική συμμετοχή και την διερευνητική μάθηση".\nΕ.Ε.:Ποιο ήταν το «ζουμί» της εισήγησής σας; Πως την εξέλαβαν όσοι την παρακολούθησαν στο συνέδριο και τι αντίκτυπο είχε στη συνέχεια;\nΕ.Γ.: Το «ζουμί» της εισήγησή μας ήταν ότι ο διαδραστικός πίνακας είναι το μέσο που μπορεί να προωθήσει την αξιοποίηση των ΤΠΕ στην Εκπαίδευση και να υποστηρίξει μέσα στην τάξη τις σύγχρονες μεθόδους διδασκαλίας και μάθησης που θέλουν το μαθητή να έχει ενεργητική συμμετοχή στο μάθημα μέσα από δραστηριότητες διερεύνησης, ανακάλυψης, έρευνας & πειραματισμού και διαθεματικής προσέγγισης, εργαζόμενος σε ομάδες, με το δάσκαλο βοηθό σ’ αυτήν την πορεία προς τη γνώση και όχι πάροχο της γνώσης.\nΣτόχος λοιπόν της διδασκαλίας είναι η δημιουργία κατάλληλου και πλούσιου περιβάλλοντος με το οποίο αλληλεπιδρά ο μαθητής για να φτάσει προς τη γνώση. Ο διαδραστικός πίνακας σε συνδυασμό με κατάλληλα σχεδιασμένο εκπαιδευτικό υλικό μπορεί να δημιουργήσει το περιβάλλον για μια τέτοιου είδους διδασκαλία.\nΤαυτόχρονα o διαδραστικός πίνακας είναι ένα μέσο που δίνει τη δυνατότητα σε μαθητές με ειδικές ανάγκες όπως είναι οι οπτικοί, κιναισθητικοί μαθητές ή μαθητές με προβλήματα ακοής, όρασης ή άλλες μαθησιακές δυσκολίες να συμμετέχουν στο μάθημα περιορίζοντας σε πολύ μικρό βαθμό την ειδική μεταχείριση που χρειάζονται αυτοί οι μαθητές, ώστε να μπορούν να ακολουθήσουν το ρυθμό του μαθήματος. Επίσης η εισήγηση είχε ως στόχο την παρουσίαση συμπερασμάτων από τη χρήση των διαδραστικών πινάκων στις εκπαιδευτικές κοινότητες του Ηνωμένου Βασιλείου και των ΗΠΑ, ώστε να στηρίξει την πρόταση για τη χρήση τους και από την Ελληνική Εκπαιδευτική κοινότητα.\nΗ εισήγηση προκάλεσε το ενδιαφέρον όσων την παρακολούθησαν και το εκδήλωσαν με ερωτήσεις για τις δυνατότητες του διαδραστικού πίνακα και για τον ποιο τρόπο με τον οποίο θα μπορούσαν να χρησιμοποιηθούν στα σχολεία.\nΕ.Ε.:Έχετε εργαστεί ως εκπαιδευτικός πληροφορικός στη δευτεροβάθμια εκπαίδευση. Σε ποιο βαθμό μπορούν, κατά τη γνώμη σας, να χρησιμοποιηθούν οι διαδραστικοί πίνακες στις αίθουσες των ελληνικών Γυμνασίων και Λυκείων; Είναι δυνατή η οριστική αντικατάσταση του παραδοσιακού μαυροπίνακα από τους διαδραστικούς πίνακες;\nΕ.Γ.: Πιστεύω ότι αυτή τη στιγμή είναι δυνατόν σε έναν μικρό βαθμό να χρησιμοποιηθούν διαδραστικοί πίνακες στις αίθουσες των Γυμνασίων και Λυκείων της χώρας. Είναι εφικτό όμως να αποκτήσει κάθε σχολείο τουλάχιστον έναν διαδραστικό πίνακα, ο οποίος θα τοποθετηθεί σε μια αίθουσα κοινής χρήσεως, δηλ. να χρησιμοποιείται από εκπαιδευτικούς όλων των ειδικοτήτων.\nΑυτή η αίθουσα θα πρέπει να έχει ατομικό εξοπλισμό, για χρήση από τους μαθητές, ώστε να υπάρχει κοινή πρόσβαση στην ψηφιακή πληροφορία. Θα μπορούσε να γίνει εγκατάσταση σταθερών μονάδων Η/Υ, δηλ. δημιουργία ενός ακόμα εργαστηρίου πληροφορικής. Αν η πρόταση αυτή δεν εφικτή οικονομικά και προσθέτει έναν ακόμα πονοκέφαλο στο πρόβλημα της συντήρησης των σχολικών εργαστηρίων, υπάρχει και η λύση των φορητών Η/Υ ,έστω κάποιου αριθμού που τουλάχιστον θα καλύπτει τη δυνατότητα της συνεργασίας σε ομάδες.\nΗ οριστική αντικατάσταση του παραδοσιακού πίνακα από διαδραστικό πίνακα σε κάθε τάξη πιστεύω ότι θα αργήσει.\nΑλλά ακόμα και με αυτήν την εκδοχή μιας αίθουσας με διαδραστικό πίνακα κοινής χρήσης οι μαθητές θα έχουν κάποιες ώρες εμπειρίας σύγχρονου τρόπου διδασκαλίας.\nΕ.Ε.:Η χρήση των διαδραστικών πινάκων αρχίζει να αποτελεί αίτημα αρκετών εκπαιδευτικών. Οι εκπαιδευτικοί που δεν είναι εξοικειωμένοι με την τεχνολογία είναι έτοιμοι να χρησιμοποιήσουν διαδραστικούς πίνακες ή απαιτείται η επιμόρφωσή τους;\nΕ.Γ.: Είμαι γενικά υπέρμαχος της επιμόρφωσης των Εκπαιδευτικών. Αν και η λειτουργία του διαδραστικού πίνακα είναι σχετικά εύκολη, η επιμόρφωση θα μπορούσε να εμπλουτιστεί με το εκπαιδευτικό λογισμικό που έχει αναπτυχθεί για κάθε ειδικότητα Εκπαιδευτικών και πώς αυτό θα μπορούσε αυτό να παρουσιαστεί μέσα από το διαδραστικό πίνακα αλλά και με κατάλληλα σχεδιασμένες δραστηριότητες, όπως ακριβώς αυτές μπορούν να εφαρμοστούν μέσα στην τάξη. Μια παρόμοια προσπάθεια έγινε στην επιμόρφωση Β επιπέδου των Εκπαιδευτικών.\nΕ.Ε.:Αν συγκρίνουμε το διαδραστικό πίνακα με την εγκατάσταση υπολογιστών σε κάθε θρανίο (όπως σε ένα εργαστήριο πληροφορικής) ή παροχή φορητού Η/Υ ανά μαθητή, ποια είναι τα πλεονεκτήματα και ποια τα μειονεκτήματα;\nΕ.Γ.: Ως Εκπαιδευτικός θα προτιμούσα να κάνω μάθημα σε μια αίθουσα που διαθέτει διαδραστικό πίνακα και εγκατάσταση υπολογιστών σε κάθε θρανίο. Γιατί όσο και αν η μάθηση σύμφωνα με τις σύγχρονες μεθόδους μάθησης είναι ατομική διαδικασία και ο μαθητής φτάνει στη γνώση μέσα από δραστηριότητες έρευνας και πειραματισμού με το δάσκαλο βοηθό στην ανακάλυψη της γνώσης και όχι πάροχο της γνώσης, πιστεύω ότι ένα μεγάλο μέρος της διδασκαλίας πρέπει να είναι η επίδειξη. Αυτό επιτυγχάνεται κατά τον καλύτερο τρόπο με τον διαδραστικό πίνακα. Αντίθετα με τον έμπειρο επιστήμονα που του αρκεί μόνο το θέμα της έρευνάς του και θα ανακαλύψει μόνος του το δρόμο προς τη γνώση, ο μαθητής θα πρέπει να αντιληφθεί μέσω επίδειξης το περιβάλλον της γνώσης στο οποίο θέλει να εστιάσει ο δάσκαλος και στη συνέχεια μέσω μιας καλά σχεδιασμένης δραστηριότητας να δουλέψει μόνος του ή σε ομάδες και να φτάσει στο κρίσιμο συμπέρασμα και στη ζητούμενη γνώση.\nΕπίσης με πυρήνα της διδασκαλίας τον διαδραστικό πίνακα ο δάσκαλος καταφέρνει να έχει τον έλεγχο της τάξης και συγκεντρωμένη την προσοχή των παιδιών ακόμα και αυτών με ειδικές ανάγκες, πράγμα που δεν μπορεί να συμβεί την ώρα της ατομικής δουλειάς των παιδιών μπροστά στον υπολογιστή τους, όπως συμβαίνει στην περίπτωση με τους φορητούς Η/Υ. Τότε ο δάσκαλος σε ρεαλιστικές συνθήκες πρέπει να ασχοληθεί με κάθε μαθητή, με κάθε ομάδα και αυτό είναι χρονοβόρο και δύσκολο, και γίνεται ακόμα πιο δύσκολο αν υπάρχουν μαθητές με ειδικές ανάγκες.\nΤο πλεονέκτημα ωστόσο στη λύση με τους φορητούς ΗΥ είναι ότι είναι χαμηλότερο το κόστος απόκτησης όσο και συντήρησης. Αντίθετα στη λύση με τον διαδραστικό πίνακα και μονάδες ΗΥ σε κάθε θρανίο το κόστος είναι σίγουρα πολύ μεγάλο και ίσως μη ρεαλιστικό, ενώ η συντήρηση μιας τέτοιας δομής είναι σίγουρα ένας πονοκέφαλος, όταν το θέμα αυτό δεν έχει λυθεί με επιτυχία για το ένα ή δύο εργαστήρια πληροφορικής που υπάρχουν αυτή τη στιγμή στα Γυμνάσια και Λύκεια.\nΕ.Ε.:Τι επίδραση αναμένεται να έχει η αξιοποίηση μέσων Πληροφορικής και Επικοινωνιών στη διάθεση και το ενδιαφέρον των μαθητών;\nΕ.Γ.: Πιστεύω ότι η αξιοποίηση των μέσων Πληροφορικής και Επικοινωνιών στη διδασκαλία μπορεί να δώσει στο μάθημα το χαμένο κύρος του, να το εκσυγχρονίσει και να κερδίσει από την αρχή το ενδιαφέρον των μαθητών που είναι πλέον εξοικειωμένοι με την Τεχνολογία. Αλλά η διατήρηση του ενδιαφέροντος και της θετικής διάθεσης απαιτεί εκτός από τον εξοπλισμό και δύο ακόμα βασικά συστατικά: Εκπαιδευτικό λογισμικό και κατάλληλα σχεδιασμένες δραστηριότητες που θα βοηθήσουν τους μαθητές να κάνουν τη γνώση κατά κάποιον τρόπο ατομική τους υπόθεση.\nΑλλιώς ο διαδραστικός πίνακας π.χ. κινδυνεύει να χρησιμοποιηθεί σαν τον παραδοσιακό πίνακα και οι μαθητές πολύ σύντομα θα χάσουν το ενδιαφέρον τους για ένα μέσο που με την κατάλληλη αξιοποίηση μπορεί να τους καλλιεργήσει όλα αυτά τα εποικοδομητικά συναισθήματα που ακολουθούν την προσπάθεια για έναν ευγενή στόχο όπως είναι η γνώση: επιμονή, υπομονή, συνεργασία, ευγενική άμιλλα, ικανοποίηση και πάνω απ’ όλα ενδιαφέρον.\nΕ.Ε.:Εκτός από τους διαδραστικούς πίνακες, ποια άλλα είδη εξοπλισμού μπορούν να εκσυγχρονίσουν τη σχολική τάξη; Τι θα προτείνατε για το σχεδιασμό της τάξης του μέλλοντος;\nΕ.Γ.: Την παραδοσιακή σχολική τάξη μπορεί σίγουρα να εκσυγχρονίσει νέος εξοπλισμός που θα περιλαμβάνει:\nΈναν διαδραστικό πίνακα ως πυρήνα της διδασκαλίας και της συνεργασίας των ομάδων.\nΑτομικό εξοπλισμό ώστε να υπάρχει πρόσβαση στο εκπαιδευτικό υλικό τόσο από τον Εκπαιδευτικό όσο και από τους μαθητές. Ο ατομικός εξοπλισμός αν όχι εγκαταστημένος σε κάθε θρανίο θα μπορούσε να είναι φορητός για να υπάρχει ευελιξία και ασύρματη συνδεσιμότητα κατά τη μετακίνηση. Αν το κόστος είναι απαγορευτικό θα ήταν χρήσιμο να υπάρχει έστω ένας αριθμός μονάδων ΗΥ που θα διευκόλυνε την ομαδική συνεργασία.\nΕξοπλισμός για χρήση πολυμέσων.με σκοπό τη δημιουργία εκπαιδευτικού υλικού.\nΥποδομές για γρήγορη διασύνδεση στο διαδίκτυο αλλά και ευρυζωνικότητα (αδιάλειπτη σύνδεση, υψηλή ταχύτητα με χαμηλό κόστος), η οποία θα δώσει τη δυνατότητα σε υπηρεσίες όπως η διανομή πολυμεσικού εκπαιδευτικού υλικού, δυνατότητες ασύγχρονης αλλά κυρίως σύγχρονης τηλεκπαίδευσης, ειδικότερα για τα απομακρυσμένα σχολεία συνεδρίες τηλεκπαίδευσης, παρακολούθηση μαθημάτων ειδικότητας και εκπαιδευτικών εκδηλώσεων, επικοινωνία σε πραγματικό χρόνο κτλ.\nΟ παραπάνω εξοπλισμός πιστεύω ότι θα χαρακτηρίζει την τάξη του μέλλοντος.\nΕ.Ε.:Υπάρχουν διάφορα είδη λογισμικού που μπορούν να αξιοποιηθούν στην εκπαίδευση (υπερμεσικές εφαρμογές, εργαλεία e-learning, συστήματα αυτό-αξιολόγησης, εργαλεία παρουσίασης και υποστήριξης του μαθήματος, κ.α.). Υπάρχουν διαθέσιμοι τίτλοι στην ελληνική αγορά; Πως μπορούν να αξιοποιηθούν σωστά στην εκπαιδευτική διαδικασία;\nΕ.Γ.: Η ερώτηση αυτή μου δίνει την ευκαιρία να σας προτείνω την ιστοσελίδα της Εκπαιδευτικής Πύλης που φιλοξενεί Εκπαιδευτικό Λογισμικό\nΣτην ενότητα Προϊόντα Εκπαιδευτικού Λογισμικού (Υπ.Ε.Π.Θ./Π.Ι./Ε.Α.Ι.Τ.Υ.) θα βρείτε το εκπαιδευτικό λογισμικό που έχει αναπτυχθεί στα πλαίσια των έργων ΟΔΥΣΣΕΑ (έργο ΕΠΕΑΕΚ/Β' ΚΠΣ) και ΠΛΕΙΑΔΕΣ (Κοινωνία της Πληροφορίας Γ΄ ΚΠΣ). Το λογισμικό αυτό περιλαμβάνει πολυεποπτικά εργαλεία μοντελοποίησης, ανοιχτά περιβάλλοντα πειραματισμού και διερευνητικής μάθησης, εικονικά εργαστήρια, διαδραστικά περιβάλλοντα προσομοίωσης κ.α. Κάποιοι πολύ γνωστοί τίτλοι είναι Ιστορικός Άτλαντας CENTENIA, Δ.Ε.Λ.Υ.Σ, Κύτταρο μια πόλη, Interactive Physics, Cabri, Ανακαλύπτω τις μηχανές,The Geometer's SKETCHPAD και πολλά άλλα. Το λογισμικό καλύπτει τα περισσότερα από τα μαθήματα που διδάσκονται στην Πρωτοβάθμια και Δευτεροβάθμια Εκπαίδευση και αυτή τη στιγμή περιλαμβάνει γύρω στους 50 τίτλους.\nΗ ενότητα Εκπαιδευτικά Πακέτα ( Υπ.Ε.Π.Θ / Ε.Α.Ι.Τ.Υ ) περιλαμβάνει ως τώρα γύρω στους 35 τίτλους εκπαιδευτικών πακέτων που έχει προμηθευτεί το Υπ.Ε.Π.Θ από διάφορους ανάδοχους στο πλαίσιο της ενότητας ΝΗΡΗΙΔΕΣ του έργου ΠΛΕΙΑΔΕΣ. Με τον όρο «ολοκληρωμένα εκπαιδευτικά πακέτα» προσδιορίζεται εδώ ένας αριθμός εκπαιδευτικών σεναρίων για εκπαιδευτικές δραστηριότητες. Οι δραστηριότητες αυτές έχουν αναπτυχθεί με τα εργαλεία-λογισμικά της προηγούμενης ενότητας και ακολουθούν τις σύγχρονες μεθόδους διδασκαλίες που οδηγούν τους μαθητές στη γνώση μέσω της διερεύνησης και του πειραματισμού συνεργαζόμενοι σε ομάδες με τον δάσκαλο οδηγό σε αυτήν την διαδικασία. Τέτοια Εκπαιδευτικά πακέτα είναι:Ταξίδι σ’ ένα δίκτυο, Αλγοριθμική και προγραμματισμός, Επεξεργασία Ιστορικών Πηγών, Πλανήτης Γη Β΄ και πολλά άλλα.\nΘα ήθελα ειλικρινά να μπω σε μια τάξη που να διαθέτει τον κατάλληλο εξοπλισμό, δηλ. διαδραστικό πίνακα και να εφαρμόσω αυτά τα σενάρια. Είμαι σίγουρη ότι με σύμμαχο το ενδιαφέρον των παιδιών θα κατάφερνα να τα βλέπω να συνεργάζονται προκειμένου να βρουν τη λύση σε ένα πρόβλημα ενός καλά σχεδιασμένου σεναρίου, να πειραματίζονται, να επιμένουν, να αναδεικνύουν τις δεξιότητες και τα ταλέντα τους, να ικανοποιούνται και να χαίρονται όταν «ανακαλύπτουν» τη γνώση που με τον παραδοσιακό τρόπο διδασκαλίας δηλ, την απλή αναφορά ίσως θα πέρναγε δίπλα τους αδιάφορη.\nΕ.Ε.:Τι δυνατότητες προσφέρει η σύγχρονη τεχνολογία πληροφορικής και επικοινωνιών στην εύρεση και σύνταξη εκπαιδευτικού υλικού ή στην προετοιμασία των εκπαιδευτικών;\nΕ.Γ.: Η σύγχρονη τεχνολογία πληροφορικής προσφέρει και τον εξοπλισμό και το λογισμικό για την κατασκευή του εκπαιδευτικού υλικού. Ο εξοπλισμός είναι αυτός που απαιτείται για την κατασκευή μιας εφαρμογής πολυμέσων, ενώ υπάρχει πλέον και η υποδομή στα σχολεία για γρήγορη διασύνδεση στο διαδίκτυο και την εύρεση των πολυμεσικών στοιχείων εικόνων, βίντεο κ.α. που θα συνθέσουν πολυμεσικό εκπαιδευτικό υλικό.\nΌσον αφορά το λογισμικό υπάρχει μια μεγάλη ποικιλία λογισμικού ελεύθερου και μη για κατασκευή πολυμεσικού εκπαιδευτικού υλικού. Επίσης υπάρχουν τα προϊόντα εκπαιδευτικού λογισμικού από τα έργα Οδύσσεια και Πλειάδες με τα οποία μπορούν να κατασκευαστούν δραστηριότητες, σενάρια, μικρόκοσμοι, σχέδια μαθημάτων με μεγάλο βαθμό διαδραστικότητας και αλληλεπιδραστικότητας. Επίσης υπάρχουν τα «ολοκληρωμένα εκπαιδευτικά πακέτα» με έτοιμα σενάρια για εκπαιδευτικές δραστηριότητες που έχουν αναπτυχθεί από το έργο Πλειάδες και πρόσφατα διατίθεται από την Εκπαιδευτική Πύλη.\nΠιστεύω όμως ότι δεν είναι δυνατόν ο Εκπαιδευτικός για κάθε μια ενότητα που θέλει να διδάξει να κατασκευάζει και κάποια αντίστοιχη διαδραστική δραστηριότητα με κάποιο από τα προϊόντα εκπαιδευτικού λογισμικού. Μια ώρα διδασκαλίας βάσει ενός τέτοιου σεναρίου που να χρησιμοποιεί εκπαιδευτικό λογισμικό απαιτεί σίγουρα πολλές ώρες προετοιμασία. Θα μπορούσε ενδεχομένως να κατασκευάσει κάποιες από αυτές τις δραστηριότητες αλλά όχι όλες. Ευθύνη του Εκπαιδευτικού είναι να εφαρμόζει τις δραστηριότητες μέσα στην τάξη και όχι να τις κατασκευάζει. Εδώ είναι που χρειάζονται οι on-line κοινότητες των εκπαιδευτικών για επικοινωνία και συγκέντρωση υλικού. Όμως η καλύτερη λύση πιστεύω ότι είναι η ύπαρξη ενός επίσημου δικτυακού τόπου που να συγκεντρώνει εκπαιδευτικό υλικό από την εκπαιδευτική κοινότητα και να καλύπτει όλες τις ενότητες όλων των μαθημάτων. Αυτός ο δικτυακός τόπος υπάρχει και είναι η δικτυακή Εκπαιδευτική Πύλη\nΕ.Ε.:Τι ρόλο μπορούν να παίξουν οι on-line κοινότητες εκπαιδευτικών; Ποια είναι η κατάσταση σήμερα στη χώρα μας;\nΕ.Γ.: Οι on-line κοινότητες εκπαιδευτικών δίνουν την ευκαιρία για επικοινωνία μεταξύ τους και ανταλλαγή απόψεων, προτάσεων, σκέψεων σε θέματα Εκπαίδευσης ή πολύ συγκεκριμένα στο περιεχόμενο μαθημάτων. Οι on-line κοινότητες μπορούν να συγκεντρώσουν εκπαιδευτικό υλικό, όπως η Ελληνική Πύλη Παιδείας www.eduportal.gr, άλλες είναι περισσότερο προσανατολισμένες στην ανταλλαγή απόψεων για εκπαιδευτικά θέματα www.edra.gr.\nΠολλές κοινότητες έχουν μικρή διάρκεια ζωής γιατί δημιουργούνται στη διάρκεια κάποιων επιμορφωτικών προγραμμάτων και μετά εγκαταλείπονται.\nΗ Εκπαιδευτική Πύλη δεν διαθέτει on-line κοινότητες αυτή τη στιγμή αλλά σύντομα θα αναβαθμιστεί και θα έχει. Πιστεύω ότι είναι ο κατάλληλος δικτυακός τόπος για να φιλοξενεί on-line κοινότητες προσανατολισμένες σε θέματα που έχουν να κάνουν με εκπαιδευτικό υλικό και περιεχόμενο.\nΓενικά ο ρόλος των on-line κοινοτήτων είναι πολύ χρήσιμος και ουσιώδης αφού η συνεργασία πάνω σε θέματα είτε γνωστικού αντικειμένου είτε συστήματος Εκπαίδευσης σίγουρα προωθεί τόσο τη γνώση όσο και την Εκπαίδευση.\n"Στο θέμα του εκπαιδευτικού λογισμικού είναι πολύ σημαντικό βήμα η διάθεση των προϊόντων εκπαιδευτικού λογισμικού των έργων της Οδύσσειας και των Πλειάδων. Πρέπει να ενισχυθεί η προσπάθεια για παραγωγή εκπαιδευτικού υλικού τόσο από Ευρωπαϊκά προγράμματα, όσο και από τους ίδιους τους Εκπαιδευτικούς. Για το λόγο αυτό πρέπει να δοθούν κίνητρα στους εκπαιδευτικούς π.χ. οικονομικά ή άλλα βραβεία μέσα από διαγωνισμούς, ώστε να δημιουργήσουν προτάσεις διδασκαλίας. Η Εκπαιδευτική Πύλη στη νέα της δυναμική μορφή μπορεί να συγκεντρώσει αυτό το Εκπαιδευτικό υλικό".\nΕ.Ε.:Τι είναι το www.e-yliko.gr και τι ανάγκες εξυπηρετεί; Σε ποιους απευθύνεται και σε τι βαθμό το χρησιμοποιούν οι εκπαιδευτικοί;\nΕ.Γ.: Η Εκπαιδευτική Πύλη www.e-yliko.gr είναι ο επίσημος δικτυακός τόπος του υπουργείου Παιδείας που παρέχει στην εκπαιδευτική κοινότητα εκπαιδευτικό υλικό και λογισμικό. Το εκπαιδευτικό υλικό που φιλοξενείται στην Εκπαιδευτική Πύλη διακρίνεται στις βασικές κατηγορίες: Προτάσεις διδασκαλίας σχεδιασμένες για τις ενότητες των σχολικών μαθημάτων, οι οποίες χρησιμοποιούν εκπαιδευτικό λογισμικό κυρίως τα προϊόντα της Οδύσσειας και των Πλειάδων και μπορούν να εισάγουν τις Νέες Τεχνολογίες στο μάθημα και να προωθήσουν τον διερευνητικό τρόπο μάθησης. Οι προτάσεις διδασκαλίας έχουν την έγκριση του Παιδαγωγικού Ινστιτούτου. Ένας άλλος τύπος υλικού που υπάρχει στην Εκπαιδευτική Πύλη είναι το υποστηρικτικό υλικό. Πρόκειται για υλικό σε μορφή συμπιεσμένων αρχείων ή χρήσιμοι σύνδεσμοι (πάνω από 2000 περίπου για όλα τα μαθήματα) που θα βοηθήσουν τον εκπαιδευτικό να συνθέσει το δικό του σχέδιο μαθήματος.\nΑπό το Μάιο του 2008 η Εκπαιδευτική Πύλη έχει αναβαθμιστεί και διαθέτει πλέον δυναμικές σελίδες. Οι εκπαιδευτικοί εισάγοντας τα στοιχεία λογαριασμού τους στο Πανελλήνιο Σχολικό Δίκτυο μπορούν να καταχωρούν οι ίδιοι από τις ιστοσελίδες της Εκπαιδευτικής Πύλης τις προτάσεις διδασκαλίας που κατασκεύασαν, με στόχο να συγκεντρωθεί μια αξιόλογη συλλογή προτάσεων διδασκαλίας που να καλύπτει όλες τις ενότητες όλων των μαθημάτων. Οι προτάσεις διδασκαλίας που κατατίθενται με αυτόν τον τρόπο δεν εμφανίζονται αμέσως αλλά μένουν σε εκκρεμότητα μέχρι να ελεγχθούν από επιτροπή του Παιδαγωγικού Ινστιτούτου, όπου και εμφανίζονται αν εγκριθούν. Με τον τρόπο αυτό οι Προτάσεις Διδασκαλίας που έχουν αναρτηθεί στην Εκπαιδευτική Πύλη έχουν την έγκριση του Παιδαγωγικού Ινστιτούτου.\nΕπίσης η Εκπαιδευτική Πύλη παρέχει στους εκπαιδευτικούς εκπαιδευτικό λογισμικό δηλ. τα προϊόντα των έργων Οδύσσεια και Πλειάδες.\nΣτα άμεσα σχέδια της Εκπαιδευτικής Πύλης είναι η τεχνολογική αναβάθμιση με on-line κοινότητες, καλύτερη μηχανή αναζήτησης κ.α. αλλά και συγκέντρωση εκπαιδευτικού υλικού, ώστε να καλυφθούν με προτάσεις διδασκαλίας οι ενότητες όλων των μαθημάτων της Πρωτοβάθμιας και Δευτεροβάθμιας Εκπαίδευσης.\nΗ Εκπαιδευτική Πύλη απευθύνεται σε Εκπαιδευτικούς. Έχει μεγάλη επισκεψιμότητα (αρκετές χιλιάδες ανά μήνα). Βέβαια οι Εκπαιδευτικοί χρειάζονται παραπάνω ενθάρρυνση και πρέπει να τους δοθούν κίνητρα, ώστε να καταθέτουν προτάσεις διδασκαλίας. Όσο η Εκπαιδευτική Πύλη γεμίζει από εκπαιδευτικό υλικό τόσο οι Εκπαιδευτικοί θα βρίσκουν στην Εκπαιδευτική Πύλη την πρόταση διδασκαλίας που χρειάζονται, ώστε με μεγάλη οικονομία χρόνου να προετοιμάσουν για την επόμενη μέρα μια διδασκαλία σύμφωνη με τις σύγχρονες μεθόδους μάθησης και την αξιοποίηση των Νέων Τεχνολογιών.\nΕ.Ε.:Ποιες δυσκολίες εμφανίζονται στην προσπάθεια ενσωμάτωσης των ΤΠΕ στην εκπαίδευση; Πως προτείνετε να ξεπεραστούν;\nΕ.Γ.: Οι δυσκολίες στην προσπάθεια ενσωμάτωσης των ΤΠΕ στην Εκπαίδευση είναι πολλές: Αρχικά η έλλειψη επαρκούς εκπαιδευτικού υλικού που να καλύπτει όσο το δυνατόν περισσότερες ενότητες μαθημάτων, κατάλληλα σχεδιασμένου, ώστε να χρησιμοποιεί εκπαιδευτικό λογισμικό και να αξιοποιεί τις ΤΠΕ στη διδασκαλία. Έπειτα είναι και η έλλειψη επιμόρφωσης των εκπαιδευτικών και σίγουρα ελλείψεις στην απόκτηση αλλά και τη συντήρηση του κατάλληλου εξοπλισμού στα σχολεία.\nΟι δυσκολίες μπορούν να ξεπεραστούν.\nΩς προς την παραγωγή εκπαιδευτικού υλικού είναι πολύ χρήσιμα τα εκπαιδευτικά σενάρια που πρόσφατα αναρτήθηκαν στην Εκπαιδευτική Πύλη από το έργο των Πλειάδων. Θα μπορούσαν να αξιοποιηθούν Ευρωπαϊκά προγράμματα για την παραγωγή επιπλέον εκπαιδευτικού υλικού και λογισμικού.\nΕπειδή όμως οι πλέον κατάλληλοι για να παράγουν εκπαιδευτικό υλικό είναι οι Εκπαιδευτικοί θα πρέπει να τους δοθούν κίνητρα, ώστε να κατασκευάσουν προτάσεις διδασκαλίας και στη συνέχεια μπορούν να τις καταθέσουν στην Εκπαιδευτική Πύλη.\nΤα κίνητρα θα μπορούσαν να είναι οικονομικά π.χ. μια πρόταση διδασκαλίας που θα παίρνει έγκριση από το ΠΙ θα μπορούσε να έχει μια οικονομική απολαβή για τον εκπαιδευτικό. Επίσης θα μπορούσαν να δημιουργηθούν διαγωνισμοί και να βραβεύονται οι καλύτερες προτάσεις διδασκαλίας. Το κέρδος είναι ότι το υλικό που θα συγκεντρώνεται θα ανήκει πλέον σε όλη την εκπαιδευτική κοινότητα και θα μπορεί να εφαρμοστεί στην τάξη απαιτώντας το λιγότερο δυνατό χρόνο προετοιμασίας από τον εκπαιδευτικό.\nΩς προς την επιμόρφωση των εκπαιδευτικών θεωρώ ότι αυτή είναι απαραίτητη για όλους τους εκπαιδευτικούς. Θα πρέπει να επαναλαμβάνεται κάθε χρόνο και πάνω σε συγκεκριμένα σενάρια, όπως αυτά μπορούν να εφαρμοστούν μέσα στην τάξη. Θεωρώ ότι ο εκπαιδευτικός έχει ευθύνη να εφαρμόζει τις δραστηριότητες μέσα στην τάξη και όχι να τις κατασκευάζει ανάλογα με το ενδιαφέρον του, το χρόνο του ή την εξοικείωσή του με τις Νέες Τεχνολογίες.\nΩς προς τον εξοπλισμό των σχολείων πιστεύω ότι πρέπει να τεθεί ως προτεραιότητα να αποκτήσουν τουλάχιστον ένα διαδραστικό πίνακα (γεγονός που τουλάχιστον από θέμα κόστους είναι ρεαλιστικό), ώστε όλοι οι μαθητές να απολαύσουν κάποιες διδακτικές ώρες σύγχρονης διδασκαλίας με αξιοποίηση του εκπαιδευτικού λογισμικού και των Νέων Τεχνολογιών.\nΕ.Ε.:Ποιοι κίνδυνοι υπάρχουν, κατά τη γνώμη σας, όσον αφορά την αξιοποίηση των Τ.Π.Ε. στην εκπαίδευση; Πως μπορούν να αντιμετωπιστούν;\nΕ.Γ.: Οι κίνδυνοι πιστεύω ότι προέρχονται από τη μη σωστή αξιοποίηση των ΤΠΕ στην Εκπαίδευση. Η σωστή αξιοποίηση των ΤΠΕ προϋποθέτει τα τρία βασικά συστατικά της επιτυχίας, δηλ. κατάλληλος εξοπλισμός με πυρήνα τον διαδραστικό πίνακα, κατάλληλα σχεδιασμένα εκπαιδευτικά σενάρια, συνεχής επιμόρφωση των εκπαιδευτικών πάνω στο νέο εκπαιδευτικό υλικό και στον τρόπο εφαρμογής του μέσα στην τάξη.\nΑν κάποιο από τα τρία αυτά συστατικά λείπει τότε προκύπτουν κίνδυνοι. Π.χ. αν λείπει ο εξοπλισμός η εφαρμογή των δραστηριοτήτων είναι από προβληματική έως αδύνατη, αν λείπουν οι δραστηριότητες ο διαδραστικός πίνακας κινδυνεύει να χρησιμοποιείται σαν τον παραδοσιακό πίνακα, ενώ αν λείπει η επιμόρφωση πολύ λίγοι εκπαιδευτικοί θα αφιερώσουν το χρόνο που χρειάζεται για να πειραματιστούν πάνω στη νέα πρόταση για τον τρόπο διδασκαλίας.\nΑκόμα όμως κι αν υπάρχουν τα τρία αυτά συστατικά η αξιοποίηση των ΤΠΕ μπορεί να προκαλέσει τη δυσαρέσκεια όσων εκπαιδευτικών δεν θέλουν να αλλάξουν τον παραδοσιακό τρόπο διδασκαλίας είτε επειδή πιστεύουν ότι εκπαίδευση είναι απλώς η μετάδοση γνώσεων από το δάσκαλο στο μαθητή και δεν χρειάζεται κάτι άλλο, είτε επειδή δεν θέλουν να διαθέσουν χρόνο για επιμόρφωση και μελέτη των νέων τάσεων, ίσως γιατί δεν μπορούν λόγω υποχρεώσεων, ίσως ακόμα γιατί απλώς δεν θέλουν να προσπαθήσουν παραπάνω.\nΟ τρόπος αντιμετώπισης πιστεύω ότι είναι η ευαισθητοποίηση και η ενημέρωση της εκπαιδευτικής κοινότητας για τη μεγάλη σημασία της αξιοποίησης των ΤΠΕ στην Εκπαίδευση. Πιστεύω ότι όλοι οι εκπαιδευτικοί θα συμφωνήσουν στο τέλος ότι χρειαζόμαστε μια καλύτερη και σύγχρονη Παιδεία.\nΕ.Ε.:Καθώς οι εκπαιδευτικοί φορείς εξοπλίζονται με μέσα πληροφορικής και επικοινωνιών, αυξάνουν οι ανάγκες τους σε τεχνική υποστήριξη. Πως αντιμετωπίζεται αυτό το πρόβλημα;\nΕ.Γ.: Αυτή τη στιγμή το θέμα της τεχνικής υποστήριξης αντιμετωπίζεται για μεν θέματα δικτύων από το Πανελλήνιο Σχολικό Δίκτυο για δε τα προβλήματα που προκύπτουν στο σχολικό εργαστήριο υπάρχουν τα κέντρα ΚΕ. ΠΛΗ.ΝΕ.Τ. Η λειτουργία όμως και των δύο είναι αυτή τη στιγμή προβληματική.\nΤο ΠΣΔ χρειάζεται ενίσχυση για να συνεχίσει το έργο του και να βελτιώσει τη δικτύωση των σχολικών μονάδων ως προς την ταχύτητα και την ευρυζωνικότητα και να αυξήσει και να αναβαθμίσει τις υπηρεσίες που προσφέρει. Είναι γνωστό ότι στην παρούσα κατάσταση υπάρχει πρόβλημα στη χρηματοδότηση του ΠΣΔ.\nΌσο για την τεχνική υποστήριξη των σχολείων πιστεύω ότι πρέπει να ενισχυθούν τα κέντρα ΚΕΠΛΗΝΕΤ όχι μόνο με αποσπασμένους Εκπαιδευτικούς αλλά και με μόνιμο τεχνικό προσωπικό, ώστε να καλύπτονται οι ανάγκες για τεχνική υποστήριξη που προκύπτουν στα σχολεία.\nΕ.Ε.:Μία σεβαστή μερίδα εκπαιδευτικών εκφράζει ανησυχίες και αντιρρήσεις όσον αφορά στον εκσυγχρονισμό της εκπαίδευσης με ψηφιακά μέσα. Έχετε συναντήσει πολλές φορές τέτοια φαινόμενα τεχνοφοβίας; Πως τα αντιμετωπίζετε;\nΕ.Γ.: Πιστεύω ότι όλοι οι Εκπαιδευτικοί συμφωνούν ότι πρέπει να γίνουν αλλαγές στην Παιδεία. Ο εκσυγχρονισμός με ψηφιακά μέσα σίγουρα φοβίζει όσους δεν είναι εξοικειωμένοι με αυτά. Θεωρώ όμως ότι υπάρχει γενικά θετική διάθεση για αξιοποίηση και χρήση των νέων τεχνολογιών ακόμα και από τους εκπαιδευτικούς που έχουν δυσκολία σε αυτές.\nΕγώ ως πληροφορικός έχω συναντήσει πολλούς συναδέλφους μου άλλων ειδικοτήτων που ενώ είχαν δυσκολία, ωστόσο είχαν ενδιαφέρον για τις ΤΠΕ και ζητούσαν τη βοήθειά μου είτε επειδή ήθελαν να μάθουν να πλοηγούνται στο διαδίκτυο, είτε επειδή ήθελαν να εξοικειωθούν με τη χρήση προγραμμάτων του Microsoft Office αλλά και άλλων προγραμμάτων, όπως επεξεργασίας πολυμεσικών στοιχείων κ.α., είτε ακόμα επειδή ήθελαν να μάθουν να χρησιμοποιούν το εκπαιδευτικό λογισμικό που στοιβάζεται αναξιοποίητο στα ντουλάπια των σχολικών εργαστηρίων.\nΣτις όποιες ανησυχίες και αντιρρήσεις στη χρήση των ΤΠΕ, τις οποίες σπάνια συναντώ εγώ απαντώ με το παράδειγμά μου αξιοποιώντας όπως μπορώ τις ΤΠΕ στο μάθημά μου και φυσικά είμαι πρόθυμη να βοηθήσω εάν μπορώ τους συναδέλφους μου σε θέματα νέων τεχνολογιών.\nΘεωρώ όμως ότι πρέπει να δοθεί βαρύτητα στην επιμόρφωση των εκπαιδευτικών γιατί ο χρόνος που αφιερώνεται στις νέες μεθόδους διδασκαλίας που αξιοποιούν τις ΤΠΕ είναι επένδυση για μια καλύτερη Παιδεία.\nΕ.Ε.:Συνολικά, σε ποιο βαθμό αξιοποιούνται οι σύγχρονες τεχνολογίες στη χώρα μας; Τι βήματα έχουν γίνει και τι χρειάζεται να περιμένουμε στο μέλλον;\nΕ.Γ.: Θα χαρακτήριζα το βαθμό αξιοποίησης των Νέων Τεχνολογιών στην Ελληνική Εκπαίδευση σχετικά μικρό. Όμως έχουν γίνει βήματα και μπορούν να γίνουν ακόμα περισσότερα.\nΈχουν βελτιωθεί οι υποδομές για γρήγορη διασύνδεση στο διαδίκτυο των σχολικών μονάδων τουλάχιστον για τη Δευτεροβάθμια Εκπαίδευση. Πρέπει να συνεχιστεί το έργο του ΠΣΔ και για την Πρωτοβάθμια και να δοθεί έμφαση στην ευρυζωνικότητα για επικοινωνία σε πραγματικό χρόνο κυρίως για απομακρυσμένα σχολεία.\nΣτο θέμα του εκπαιδευτικού λογισμικού είναι πολύ σημαντικό βήμα η διάθεση των προϊόντων εκπαιδευτικού λογισμικού των έργων της Οδύσσειας και των Πλειάδων. Πρέπει να ενισχυθεί η προσπάθεια για παραγωγή εκπαιδευτικού υλικού τόσο από Ευρωπαϊκά προγράμματα, όσο και από τους ίδιους τους Εκπαιδευτικούς. Για το λόγο αυτό πρέπει να δοθούν κίνητρα στους εκπαιδευτικούς π.χ. οικονομικά ή άλλα βραβεία μέσα από διαγωνισμούς, ώστε να δημιουργήσουν προτάσεις διδασκαλίας. Η Εκπαιδευτική Πύλη στη νέα της δυναμική μορφή μπορεί να συγκεντρώσει αυτό το Εκπαιδευτικό υλικό.\nΌσον αφορά την επιμόρφωση των Εκπαιδευτικών έγινε μια πρώτη καλή προσπάθεια με την επιμόρφωση Β επιπέδου των Εκπαιδευτικών πάνω στις Νέες Τεχνολογίες και στο Εκπαιδευτικό Λογισμικό. Αυτή η επιμόρφωση πρέπει να γίνεται κάθε χρόνο για όλους τους Εκπαιδευτικούς και πάνω σε συγκεκριμένα εκπαιδευτικά σενάρια που να μπορούν να εφαρμοστούν στην τάξη.\nΩς προς τον εξοπλισμό, όλα τα σχολεία διαθέτουν σχολικά εργαστήρια. Πιστεύω και εύχομαι ότι τα σχολεία σύντομα θα αποκτήσουν τουλάχιστον ένα διαδραστικό πίνακα σε συνδυασμό με ατομικό εξοπλισμό σε μια τουλάχιστον αίθουσα κοινής χρήσεως.\nΟ Μανώλης Χειλαδάκης και η έκτη τάξη Μουρεσίου Μαγνησίας με ένα φορητό υπολογιστή ανά μαθητή\n0 σχόλια. Σχολιάστε Κατηγορία: Δημοτικό Σχολείο, Συνεντεύξεις\n"Κάθε μαθητής διαθέτει laptop και έχει τα βιβλία σε ηλεκτρονική μορφή. Ανοίγει τον υπολογιστή του, διαβάζει το μάθημά του και κάνει τις εργασίες του σε ένα έγγραφο. Όταν έρθει στην τάξη, στέλνει την εργασία του στον υπολογιστή μου."\nΣτο ξεκίνημα του 2009 η ελληνική εκπαιδευτική κοινότητα δοκίμασε μερικές ευχάριστες εκπλήξεις, όταν είδε κάποιους πρωτοπόρους εκπαιδευτικούς να αναλαμβάνουν θετικές πρωτοβουλίες για τον εκσυγχρονισμό της δουλειάς τους. Ανάμεσά τους ξεχώρισαν οι διευθυντές των σχολείων στα οποία εγκαταστάθηκαν διαδραστικοί πίνακες (με πιο γνωστό το 8ο Δημοτικό Χίου που εξοπλίστηκε πλήρως), καθώς και ο δάσκαλος της έκτης τάξης του 2ου Δημοτικού Μουρεσίου Μαγνησίας, Μανώλης Χειλαδάκης. Ο κος Χειλαδάκης με τους μαθητές του προχώρησαν σε ένα πρωτοπόρο για τα ελληνικά δεδομένα εγχείρημα: αγόρασαν φορητούς υπολογιστές για όλους τους μαθητές της τάξης και τους ενέταξαν στην καθημερινή εκπαιδευτική τους ρουτίνα.\nΣυναντήσαμε τον κο Χειλαδάκη στο 5ο Εκπαιδευτικό Συνέδριο της Σύρου, όπου κλήθηκε για να περιγράψει το εγχείρημά του στην εκπαιδευτική κοινότητα. Από τον Ιανουάριο, που ξεκίνησε το εγχείρημα, μέχρι το Μάιο, ο κος Χειλαδάκης έχει παραχωρήσει συνεντεύξεις σε διάφορα μέσα μεγάλης εμβέλειας (π.χ. Ελευθεροτυπία, τηλεόραση του Alpha και του Ant1), ενώ σε συνεργασία με τους μαθητές του ξεκίνησε ένα ιστολόγιο με τίτλο «Ψηφιακή Τάξη».\nE.E.: Θα θέλατε να μας δώσετε λίγα στοιχεία για τον εαυτό σας;\nΜ.Χ.: Γεννήθηκα στη Σπάρτη το 1964 από πατέρα Χανιώτη και μάνα Μανιάτισσα. Έφυγα το 1982, μετά το Λύκειο, για σπουδές στο Ηράκλειο. Άρχισα να διδάσκω το 1986, μετά τον στρατό. Εκτός από δάσκαλος έχω κάνει και πολλές άλλες δουλειές.\nE.E.: Ποιες είναι οι συνθήκες στο σχολείο που διδάσκετε; Είναι επαρκώς εξοπλισμένο; Έχει πολλούς μαθητές;\nΙκανοποιούνται οι βασικές διδακτικές ανάγκες;\nΜ.Χ.: Φέτος οι συνθήκες ήταν ιδανικές. Το σχολείο είναι καινούριο, διαθέτει ικανοποιητικό εξοπλισμό που διαρκώς βελτιώνεται. Ο αριθμός των μαθητών είναι ιδανικός (13) και το επίπεδο πάνω από το μέτριο.\nE.E.: Είσαστε γνωστός στους κύκλους των εκπαιδευτικών όλης της χώρας επειδή φροντίσατε να εξοπλιστούν όλοι οι μαθητές της τάξης σας με φορητό υπολογιστή, ο οποίος χρησιμοποιείται στην εκπαιδευτική διαδικασία. Θα μας εξηγήσετε πως λειτουργεί αυτό; Θα μας περιγράψετε, ας πούμε, τη ρουτίνα ενός μαθητή σας;\nΜ.Χ.: Κάθε μαθητής διαθέτει laptop και έχει τα βιβλία σε ηλεκτρονική μορφή. Ανοίγει τον υπολογιστή του, διαβάζει το μάθημά του και κάνει τις εργασίες του σε ένα έγγραφο. Όταν έρθει στην τάξη, στέλνει την εργασία του στον υπολογιστή μου. Κατά τη διάρκεια του μαθήματος αξιοποιείται το ίντερνετ και πολυμέσα, αν υπάρχουν. Χρησιμοποιούμε το OneNote για σημειώσεις.\n"Έχω βαρεθεί να διαβάζω για «…έρευνες που έγιναν στο εξωτερικό…» και θέλω να κάνω κι εγώ κάτι.", μας λέει ο κος Χειλαδάκης. "Η διευθύντρια του σχολείου κα Πολυξένη Μήτσιου και ο Σχολικός Σύμβουλος κος Κυριαζής Πόρποδας αγκάλιασαν την ιδέα και βοηθούν με κάθε τρόπο. Οι γονείς ήταν στην αρχή διστακτικοί, μετά από μια συζήτηση πείστηκαν και βοήθησαν κι αυτοί με τον τρόπο τους."\nE.E.: Πως προέκυψε η ιδέα για εξοπλισμό όλων των μαθητών με φορητούς υπολογιστές; Σε ποιον ανήκει η πρωτοβουλία; Ποιοι την υποστήριξαν και ποιοι ήταν διστακτικοί;\nΜ.Χ.: Η ιδέα για τον εξοπλισμό των μαθητών με φορητό υπολογιστή είναι παλιά. Είχε υλοποιηθεί μόνο πειραματικά σε λίγα σχολεία πλούσιων χωρών λόγω κόστους. Η οικονομική κρίση έριξε τις τιμές σε λογικά επίπεδα και μπορέσαμε κι εμείς να κάνουμε το ίδιο. Έχω βαρεθεί να διαβάζω για «…έρευνες που έγιναν στο εξωτερικό…» και θέλω να κάνω κι εγώ κάτι. Η διευθύντρια του σχολείου κα Πολυξένη Μήτσιου και ο Σχολικός Σύμβουλος κος Κυριαζής Πόρποδας αγκάλιασαν την ιδέα και βοηθούν με κάθε τρόπο. Οι γονείς ήταν στην αρχή διστακτικοί, μετά από μια συζήτηση πείστηκαν και βοήθησαν κι αυτοί με τον τρόπο τους.\nE.E.: Πόσος καιρός χρειάστηκε από την πρώτη ιδέα μέχρι να πάρετε τους φορητούς υπολογιστές στα χέρια σας; Ποια εμπόδια συναντήσατε και πως ξεπεράστηκαν; Ποιοι σας βοήθησαν και με ποιο τρόπο;\nΜ.Χ.: Από την 2η εβδομάδα του Δεκεμβρίου που έγινε η πρώτη συζήτηση με τα παιδιά έως την 22α Ιανουαρίου που παραλάβαμε τους υπολογιστές πέρασαν 6 εβδομάδες. Μετά την έγκριση του Δημάρχου κου Λεβέντη το μόνο «εμπόδιο» ήταν η διαδικασία έγκρισης κονδυλίων του Δήμου Μουρεσίου. Η συμπαράσταση του Δημάρχου ήταν άμεση και συνεχής. Ταυτόχρονα όλοι οι γονείς συνέβαλαν με κάθε τρόπο.\nE.E.: Ας φτάσουμε στο σημείο που παραλαμβάνετε τους φορητούς. Τι κάνατε μετά; Διαβάζουμε στο ιστολόγιό της τάξης ότι υπήρξαν τεχνικές δυσκολίες. Ποιες ήταν οι σημαντικότερες; Τις αντιμετωπίσατε μόνος σας;\nΜ.Χ.: Από την ώρα της παραλαβής άρχισε ένας αγώνας για την ταχύτερη προσαρμογή των υπολογιστών στην καθημερινότητα της τάξης. Η ταχύτητα των υπολογιστών ήταν απογοητευτική. Τα παιδιά δεν έχουν υπομονή και κάνουν κλικ συνεχώς με αποτέλεσμα κάθε ενέργεια να καθυστερεί απαράδεκτα. Έγινε μια προσπάθεια για ανοιχτό λογισμικό αλλά δεν προχώρησε λόγω άγνοιας δικής μου και αδιαφορίας του Πανεπιστημίου και της κοινότητας Ανοιχτού Λογισμικού. Η τάξη μου είναι έκτη και έπρεπε να χρησιμοποιήσουμε όσο το δυνατόν γρηγορότερα τους υπολογιστές για να βγει η ύλη. Μετά από 4 ημέρες αναμονή στράφηκα στη Microsoft. Απίστευτη διαφορά: μέσα σε δύο μέρες είχα windows 7 beta, Office 2007 pro και One Note δωρεάν. Όταν αργότερα ζήτησα winXP τα είχα πάλι αμέσως. Και δεν είμαστε κάποιο μεγάλο σχολείο από το οποίο θα έχουν άμεσα οφέλη! Εγκατέστησα τα win7 και η τάξη επανήλθε. Η προσαρμογή των παιδιών προχωρούσε κανονικά. Όλα τα παιδιά έμεναν στο Ολοήμερο για να κάνουμε έξτρα μάθημα στους υπολογιστές. Μερικά παιδιά συνάντησαν δυσκολίες με τα Αγγλικά μενού των win7 και έτσι τους έβαλα winXP. Το πρόβλημα λύθηκε οριστικά με αγορά από το σχολείο 1Gb μνήμης για κάθε υπολογιστή και επαναφορά των Vista της αρχικής εγκατάστασης. Χρειάστηκε ένας μήνας για να γίνουν όλα αυτά και ταυτόχρονα δοκιμάστηκαν διάφοροι τύποι δικτύου. Καταλήξαμε σε ενσύρματο δίκτυο παρά τα προβλήματα που δημιουργούν τα καλώδια. Τα χρήματα που χρειάστηκαν για τον εξοπλισμό (συσκευές δικτύου, καλώδια, πολύμπριζα κλπ) δόθηκαν κυρίως από τα –περιορισμένα- χρήματα του σχολείου. Το Ανήλιο απέχει μιάμιση ώρα από το Βόλο. Αν δεν είχα τις γνώσεις να τα φτιάχνω αυτά χωρίς βοήθεια η «Ψηφιακή τάξη» θα συνέχιζε να είναι ένα όνειρο.\nΟ κ Γιώργος Μιχαήλ από το Πανελλήνιο Σχολικό Δίκτυο, κατάφερε να έχουμε γρήγορο ίντερνετ με συνεχείς ενοχλήσεις στον ΟΤΕ και διαρκή παρακολούθηση της σύνδεσης μας.\nE.E.: Τι εισηγηθήκατε στο συνέδριο της Σύρου; Θα ενθαρρύνατε τη συνέχιση του πειράματός σας και την υιοθέτηση τέτοιων πρακτικών κι από άλλα σχολεία; Αν ναι, σε τι νομίζετε ότι θα βοηθήσει την εκπαιδευτική διαδικασία;\nΜ.Χ.: Στη Σύρο προσπάθησα να δείξω ότι η εισαγωγή του Η/Υ στην καθημερινή διαδικασία της τάξης δεν είναι δύσκολη και δεν αλλάζει το μάθημα που κάνουμε. Λόγω απειρίας απέτυχα να περάσω κάποιο μήνυμα και μάλλον δημιούργησα περισσότερο σκεπτικισμό. Ο υπολογιστής είναι ένα ακόμα μέσο, όπως το βίντεο και το κασετόφωνο, με πολλές νέες δυνατότητες, ειδικά αν έχει και ίντερνετ. Ο δάσκαλος θα το αξιοποιήσει ανάλογα με το μεράκι και τις γνώσεις του. Όμως όταν υπάρχει, η αποδοχή των παιδιών σε κάνει να τον χρησιμοποιείς. Στο σχολείο μας σχεδιάζουμε να ξεκινήσουμε από την Ε τάξη το επόμενο έτος για να υπάρχει προοπτική διετίας.\nE.E.: Στο ιστολόγιό σας αναφέρετε τον όρο «cloud computing”. Τι είναι αυτό και με ποιο τρόπο το αξιοποιείτε στο μάθημά σας;\nΜ.Χ.: Cloud computing είναι ένας όρος που αναφέρεται στις δυνατότητες του ίντερνετ. Περιλαμβάνει, ανάλογα με τον ορισμό, όλες τις δυνατότητες που υπάρχουν στο δίκτυο: κοινωνική δικτύωση, δημοσιογραφία, δημοσίευση φωτογραφιών, γραφή κειμένων κλπ. Οι μαθητές κάνουν γνωστή την προσπάθειά τους μέσω διαδικτύου και ταυτόχρονα μαθαίνουν να παράγουν λόγο. Παίρνουν τα μαθήματα όταν απουσιάζουν μέσω Skype και συνεργάζονται για την εργασία τους κι ας μένουν σε διαφορετικά χωριά!\nE.E.: Υπάρχει η αντίληψη ότι η χρήση ηλεκτρονικού υπολογιστή ενθαρρύνει περισσότερο την εργασία κατ’ άτομο. Με βάση τη δική σας εμπειρία, πως επηρεάζεται το κλίμα ομαδικότητας και συνεργασίας μέσα στην τάξη, από τη χρήση των φορητών υπολογιστών.\nΜ.Χ.: Αντίθετα από την άποψη των αδαών, η χρήση του υπολογιστή δεν δημιουργεί μοναχικά άτομα. Αν κάποιος είναι μοναχικός βρίσκει διέξοδο από την καθημερινότητα, αν κάποιος είναι κοινωνικός γνωρίζει άτομα από διάφορες χώρες με κοινά ενδιαφέροντα. Τα παιδιά αναγνωρίζουν ανάμεσά τους ειδικούς στο νέο μέσο και στρέφονται σ’ αυτούς για μικροπροβλήματα και πληροφορίες του τύπου πώς κάνω αποστολή κειμένου, πώς τυπώνω μια φωτογραφία, πως βρίσκω ένα αρχείο που έχασα. Ο δάσκαλος δίνει το στίγμα της συνεργασίας μέσα στην τάξη ενθαρρύνοντας ή απαγορεύοντάς την.\nE.E.: Ποια πιστεύετε ότι είναι τα μειονεκτήματα της χρήσης ατομικού μαθητικού υπολογιστή στην εκπαίδευση;\nΜ.Χ.: Το βασικό μειονέκτημα είναι η εξάρτηση από την ηλεκτρική ενέργεια. Ο δάσκαλος πρέπει να είναι έτοιμος να κάνει μάθημα χωρίς υπολογιστή κάθε στιγμή. Τα βιβλία σήμερα δεν είναι φτιαγμένα να διαβάζονται στον υπολογιστή και φυσικά δεν εκμεταλλεύονται όλες τις δυνατότητες του μέσου.\nΟ κος Χειλαδάκης έχει δει τους διαδραστικούς πίνακες στο συνέδριο της Σύρου. "Το κύριο πλεονέκτημα των διαδραστικών πινάκων"¨, μας λέει, "είναι ο χειρισμός ενός υπολογιστή χωρίς πληκτρολόγιο. Με την προσθήκη ενός συστήματος τηλεχειρισμού δίνει τη δυνατότητα στο δάσκαλο να καλεί και να παρουσιάζει σε κάθε πίνακα την πληροφορία που χρειάζεται ο μαθητής ή η ομάδα που βοηθάει εκείνη τη στιγμή. Το s/w που συνοδεύει τον πίνακα είναι ένα μπόνους που κάνει τη διαφορά για την επιλογή του ενός ή του άλλου μοντέλου."\nE.E.: Το εκπαιδευτικό υλικό που χρησιμοποιείτε πως το προμηθευόσαστε; Αρκείστε στο ψηφιακό υλικό του παιδαγωγικού ινστιτούτου; Πως επιδρά η χρήση φορητών υπολογιστών στον εμπλουτισμό και την καλύτερη αξιοποίηση του υλικού αυτού;\nΜ.Χ.: Φέτος ο στόχος είναι να γίνει το ίδιο μάθημα που γίνεται στην κανονική τάξη και στην ψηφιακή τάξη. Όσο κι αν προκαλεί έκπληξη, η εισαγωγή του υπολογιστή καθυστερεί την διαδικασία του μαθήματος στην τάξη. Έτσι, δεν είναι δυνατόν να γίνει αξιολόγηση εκπαιδευτικών υλικών που θα μπορούσαν να βοηθήσουν το μάθημα. Δεν πρέπει να προσαρμοστούν μόνο τα παιδιά αλλά και ο δάσκαλος στη νέα τάξη!\nE.E.: Τι λογισμικό αξιοποιείτε στο μάθημα;\nΜ.Χ.: Στο μάθημα χρησιμοποιούμε τη σουίτα του Office, Acrobat reader, Google Earth, Firefox, ie8, paint και Media player.\nE.E.: Τον τελευταίο καιρό ακούγονται διάφορες προτάσεις για την αξιοποίηση της τεχνολογίας στην εκπαίδευση (π.χ. διαδραστικός πίνακας, συστήματα εξ’ αποστάσεως εκπαίδευσης, σχολικά εργαστήρια, κ.α.). Κατά τη γνώμη σας ποιες είναι οι πιο ελκυστικές, δηλαδή αυτές που θα βοηθήσουν με τον πιο ουσιαστικό τρόπο; Πως θα οραματιζόσασταν, δηλαδή, την τάξη του μέλλοντος;\nΜ.Χ.: Τα σχολικά εργαστήρια θα αντικατασταθούν στη σημερινή μορφή τους από κατάλληλο λογισμικό στον μαθητικό υπολογιστή. Ο διαδραστικός πίνακας είναι μια αναγκαία εξέλιξη του κλασικού πίνακα στην ψηφιακή τάξη. Η τάξη είναι βασικό στάδιο κοινωνικοποίησης για τα σημερινά παιδιά των οικογενειών με το ένα ή δύο παιδιά. Τα συστήματα εξ αποστάσεως εκπαίδευσης έχουν έννοια σε ώριμα άτομα που ξέρουν τι ζητούν και σαν συνεργασία μεταξύ τάξεων από διαφορετικά μέρη και χώρες.\nΗ τάξη του Μέλλοντος διαφέρει από άτομο σε άτομο, λόγω γνώσεων, εμπειρίας και οράματος. Αλλιώς φαντάζεται την τάξη του Μέλλοντος ένας καθηγητής Πανεπιστημίου, ένας εκπαιδευτικός στην Ευρώπη, στην Κίνα, στην Αφρική και το Αφγανιστάν. Το δικό μου όραμα περιλαμβάνει την ομάδα που λέμε τάξη. Μια τάξη 10-16 μαθητών, κατάλληλα εξοπλισμένη (υπολογιστές, διαδραστικούς πίνακες, ίντερνετ), ώστε να αποτελεί «μπαλκόνι με θέα τον κόσμο»\nE.E.: Ένας διαδραστικός πίνακας θα είχε θέση στην τάξη σας; Πως θα σκεφτόσασταν να τον αξιοποιήσετε;\nΜ.Χ.: Αν μπορούσα κάθε τοίχος της αίθουσας θα ήταν ένας διαδραστικός πίνακας, κάνοντας τον μαθητή κέντρο της τάξης, στην περιστρεφόμενη καρέκλα του, μοιράζοντας την πληροφορία σε διάφορα επίπεδα και δίνοντας του την δυνατότητα για εντυπωσιακές παρουσιάσεις.\nE.E.: Στο περιθώριο του συνεδρίου της Σύρου είχατε την ευκαιρία να δείτε από κοντά ένα διαδραστικό πίνακα SMART Board. Ποιες είναι οι εντυπώσεις σας; Τι σας κίνησε περισσότερο το ενδιαφέρον;\nΜ.Χ.: Το κύριο πλεονέκτημα των διαδραστικών πινάκων είναι ο χειρισμός ενός υπολογιστή χωρίς πληκτρολόγιο. Με την προσθήκη ενός συστήματος τηλεχειρισμού δίνει τη δυνατότητα στο δάσκαλο να καλεί και να παρουσιάζει σε κάθε πίνακα την πληροφορία που χρειάζεται ο μαθητής ή η ομάδα που βοηθάει εκείνη τη στιγμή. Το s/w που συνοδεύει τον πίνακα είναι ένα μπόνους που κάνει τη διαφορά για την επιλογή του ενός ή του άλλου μοντέλου.\nE.E.: Η είσοδος των νέων ψηφιακών μέσων στην εκπαίδευση είναι λογικό να δημιουργήσει προβλήματα στους συναδέλφους σας που δεν είναι εξοικειωμένοι με τη σύγχρονη τεχνολογία. Ορισμένες φορές, μάλιστα, απαιτούνται εξειδικευμένες γνώσεις (όπως στην περίπτωσή του εγχειρήματός σας). Πως θα μπορούσαν να αντιμετωπιστούν αυτά τα ζητήματα;\nΜ.Χ.: Από τη στιγμή που σταθεροποιήθηκε το software τα προβλήματα μειώθηκαν σε αποδεκτό επίπεδο. Η προσθήκη ενός έξτρα υπολογιστή έλυσε το πρόβλημα της αστοχίας υλικού ή s/w (ιός). Η ταχύτατη υιοθέτηση των τεχνολογιών από τους μαθητές τους κάνει ικανούς να λύνουν τα απλά προβλήματα του υπολογιστή τους ταχύτερα από τον εκπαιδευτικό! Παρόλ’ αυτά η υποστήριξη της ψηφιακής τάξης είναι απαιτητική. Η σταδιακή εισαγωγή της τεχνολογίας -πρώτα ο υπολογιστής της τάξης, με ή χωρίς διαδραστικό πίνακα, έπειτα υπολογιστής για κάθε μαθητή- θα βοηθήσει τον εκπαιδευτικό να εξοικειωθεί με το νέο μέσο. Σε κάθε περίπτωση ένας τεχνικός ανά σχολείο ή ανά 300 μαθητές είναι απαραίτητος τα πρώτα χρόνια.\nE.E.: Φαίνεται ότι στο μάθημά σας επωφελείστε από τον παγκόσμιο ιστό. Ποια είναι τα κύρια πλεονεκτήματα που αποκομίζετε ως δάσκαλος από αυτόν;\nΜ.Χ.: Το ίντερνετ κάνει πράξη την τάξη κύτταρο και συνέχεια της κοινωνίας. Οι εικόνες που φέρνει στην τάξη κάνουν τα παιδιά να βρίσκονται μέσα στο μέρος, στο λαό, στην εποχή που παρουσιάζουμε.\nE.E.: Στο ιστολόγιο της τάξης διαβάζουμε τις εντυπώσεις των παιδιών. Ήταν δική τους ή δική σας ιδέα αυτή η ενέργεια; Πως την αντιμετώπισαν τα παιδιά; Λειτούργησε θετικά;\nΜ.Χ.: Το ιστολόγιο είναι ο μόνος τρόπος που σκέφτηκα για μια δημόσια αποτίμηση της εργασίας που έγινε στην τάξη μας. Τα παιδιά δυσκολεύτηκαν στην αρχή. Στη συνέχεια η δημοσιότητα και ο τίτλος του συγγραφέα βοήθησαν να διατηρηθεί ο ενθουσιασμός. Μετά το Πάσχα έγινε αγγαρεία, ειδικά με το πρόβλημα που έχω στην ενημέρωση του blog. Το θετικό της υπόθεσης είναι ότι τα παιδιά έμαθαν να γράφουν κείμενα άξια για δημοσίευση και κάποια θα συνεχίσουν να γράφουν και μετά το τέλος της χρονιάς.\nE.E.: Υπάρχουν κίνδυνοι από τη χρήση του παγκόσμιου ιστού μέσα στην τάξη; Ποιοι πιστεύετε ότι είναι αυτοί; Μπορούν να αντιμετωπιστούν;\nΜ.Χ.: Ο βασικός κίνδυνος είναι η διάσπαση της προσοχής και η χρήση του για παιχνίδι. Το Πανελλήνιο Σχολικό Δίκτυο φιλτράρει αποτελεσματικά το περιεχόμενο των ιστοσελίδων χωρίς να το παρακάνει. Στο σπίτι τα πράγματα είναι πολύ πιο δύσκολα. Η συζήτηση με τα παιδιά και τους γονείς, η παρουσίαση των κινδύνων και η ενίσχυση της επιφυλακτικότητας των παιδιών νομίζω ότι είναι η καλύτερη λύση. Πάντα ήμουν αντίθετος με κλειδώματα και απαγορεύσεις!\nE.E.: Τα παιδιά πως αντιμετωπίζουν αυτό τον εκσυγχρονισμό των εκπαιδευτικών μέσων; Ο αρχικός ενθουσιασμός που αποτυπώνεται και στο ιστολόγιο της τάξης, σε ποιο βαθμό διατηρείται μέχρι το τέλος της χρονιάς;\nΜ.Χ.: Μετά τον αρχικό ενθουσιασμό τα παιδιά συνειδητοποιούν ότι το μάθημα είναι μάθημα και οι εργασίες εργασίες. Το νέο μέσο κάνει τις εργασίες πιο όμορφες και στο μαθητή δίνει τη δυνατότητα για εντυπωσιακές παρουσιάσεις. Αυτό είναι το σημείο που μπορεί να πατήσει ο εκπαιδευτικός για να κρατήσει το ενδιαφέρον των μαθητών. Και βέβαια η απειλή της επιστροφής στον παλιό τρόπο μπορεί να χρησιμοποιηθεί σαν, ύστατη και μόνο, λύση…\nΔιαδραστικοί Πίνακες (20)\nΕκπαιδευτικό Λογισμικό (10)\nΟι Διαδραστικός πίνακας του 2ου Δημοτικού Καλυβίων...\nΗ Ε. Γρουσουζάκου από το e-yliko για τις ΤΠΕ στην ...\nΟ Μανώλης Χειλαδάκης και η έκτη τάξη Μουρεσίου Μαγ...\nΗ Ευφυής Εκπαίδευση είναι πρωτοπόρος εταιρία παροχής ψηφιακού εξοπλισμού, λογισμικού και υπηρεσιών εκπαιδευτικής υποστήριξης. Κύρια δραστηριότητά της αποτελεί η αξιολόγηση, προσαρμογή, ανάπτυξη και ενσωμάτωση των νέων τεχνολογιών σε όλους τους κλάδους της εκπαίδευσης.


Αριθμό μοντέλου: Lc-OOA009\nΔωμάτιο μηχανών VR Arcade\nΤι είναι δωμάτιο μηχανών VR Arcade;\nΤο δωμάτιο μηχανών VR Arcade είναι μια ιδιαίτερα εξασφαλισμένη και πιό εύκαμπτη αυτόματη μηχανή, χρησιμοποίησε την καθοδηγώντας λύση αυτοεξυπηρετήσεων φωνής, κανένα προσωπικό ανάγκης για να λειτουργήσει.\nΔωμάτιο μηχανών VR Arcade που εξοπλίζεται με το δωμάτιο πολυτέλειας vr, την κάσκα HTC Vive και το interative παιχνίδι 20Pcs. Όλα τα χαρακτηριστικά γνωρίσματα που ενισχύουν το vr arcade δοκιμάζουν σημαντικά.\nΌνομα Δωμάτιο μηχανών VR Arcade\nΕιδικό εφέ Δόνηση, αέρας ψεκασμού, αέρας, αστραπή\nΠλεονέκτημα του δωματίου μηχανών VR Arcade\n4 τρόπος να αποβληθεί η ανησυχία σας ασφάλειας machine.


Κιρσοί φλεβική ανεπάρκεια | pathiseis\nΦλέβες ειναι τα αγγεία που παίρνουν το χρησιμοποιημένο αίμα επιστρέφοντάς το στις δεξιές καρδιακές κοιλότητες και απο κει στους πνεύμονες για εκ νέου πρόσληψη οξυγόνου κ αποβολή διοξειδίου\nΤο εσωτερικό: Το εσωτερικό σύστημα βρισκεται μεσα στους μύες και εκμεταλλεύεται την συσπαση τους για την προώθηση του αίματος Υπάρχουν βαλβίδες κατα μήκος καθε φλέβας ωστε η ροή να επιτρέπεται μονο προς την κατεύθυνση της καρδιάς.\nΤο εξωτερικό ή επιφανειακό: Το επιφανειακό σύστημα ειναι βοηθητικό και δεν μπορει να εκμεταλλευτεί την μυϊκή αντλία. Έχει βαλβίδες που αποτρέπουν την παρεμπόδιση αίματος και μέσω της βαρύτητας και των καθε των φλεβών παροχετεύει το αίμα στο εσωτερικό ( Εν τω βάθει) σύστημα σε διάφορες ανατομικά ζώνες που ονομάζονται συμβολές.\nΗ Θρόμβωση τμημάτων του εσωτερικού φλεβικου συστήματος είναι επικίνδυνη γιατί αν μείνει αθεράπευτη μπορεί να επηρεάσει πιο κεντρικά φλεβικά στελέχη και να οδηγήσει είτε σε πνευμονική εμβολή είτε σπάνια σε φλεβική γάγγραινα.\nΣύμπτωματα που πρεπει ΑΜΕΣΑ να μας οδηγήσουν στον γιατρό ειναι:\nΔιόγκωση/ πρήξιμο της γαμπας.\nΑίσθημα καυσους με ή χωρίς πόνο.\nΙδίως μετά απο πρόσφατο χειρουργείο ή περίοδο παρατεταμένης ακινησίας οπως πολυωρο ταξίδι ή σε περιπτώσεις θρομβοφιλίας απαιτείται άμεση έναρξη αντιπηκτικων, χρήση ελαστικής κάλτσας και σε προχωρημένες περιπτώσεις εισαγωγή σε κλινική για ενδοφλέβια χορήγηση φαρμάκων και παρακολούθηση.\nΤι ειναι θρόμβωση:\nΤι ειναι θρομβοφιλία:\nΥπάρχουν γενετικές ή και επίκτητες παθήσεις που ονομάζονται θρομβοφιλίες. Ειναι ομάδα παθήσεων όπου για κάποιο λόγο η διαδικασία της πήξης του αίματος είναι βεβαρημένη. Συνηθως χρειάζεται μόνο παρακολούθηση, υπάρχουν όμως και σοβαρές καταστάσεις όπου η λήψη αντιπηκτικών φαρμάκων επιβάλλεται. Για αυτό άνθρωποι με γνωστή θρομβοφιλία, γυναίκες με ιστορικό αυτόματων αποβολών ή άτομα με ιστορικό καρδιοπάθειας σε νεα ηλικία πρέπει να συμβουλεύονται αγγειολόγο.\nΣυμπτώματα:Όταν οι βαλβίδες γίνουν ανεπαρκείς (μπορει να συνυπάρχει γενετική προδιάθεση) το αίμα κινείται αντίθετα στα πόδια με αποτέλεσμα συσσώρευση του στα άκρα, πρήξιμο, οίδημα, και φλεβική υπέρταση. Είναι μια προοδευτική νόσος, δηλαδή όσο μένει αθεράπευτη επηρεάζονται όλο και περισσότερες φλέβες.\nΑίσθηση βάρους και κούρασης στις γαμπες\nΣε προχωρημένες καταστάσεις καφέ χρωματισμος του δέρματος στη κνήμη και έλκη (πληγές) στα σφυρά. Καλό ειναι η φλεβική ανεπάρκεια να διαγιγνώσκεται κ να αντιμετωπίζεται στα αρχικά στάδια. Ανάλογα με τη φλέβα που πάσχει η θεραπεία μπορεί να είναι συντηρητική, φαρμακευτική ή χειρουργική.\nΕίναι μια επιπλοκή της φλεβικής ανεπάρκειας του επιφανειακού φλεβικού συστήματος. Είναι μια άσηπτη μη ειδική φλεγμονή (για αυτό δεν χρειάζεται χορήγηση αντιβιωτικών) δεν πρέπει να συγχεεται με την μεταναστευτική Θρομβοφλεβιτιδα που ειναι σύμπτωμα σοβαρών παθολογικών παθήσεων. Χρειάζεται πάντως ιατρική επίβλεψη και παρακολούθηση με τρίπλεξ.\nΟ κίνδυνος είναι πάντα ο θρόμβος να επεκταθεί στο Εν τω Βάθει σύστημα ή να αποσπαστεί και να εμβολίσει τους πνεύμονες (πνευμονική εμβολη)\nΗ ερυθρότητα τις πρώτες μερες συνδυάζεται με καυστικό πόνο και έντονη σκληρία που μπορεί να ψηλαφηθεί.\nΣε προχωρημένες περιπτώσεις μπορεί να χρειαστεί επείγουσα επέμβαση απολίνωσης της πάσχουσας φλέβας και απσύνδεσή της στο ύψος της σαφηνομηριαίας συμβολής ώστε να μηδενιστεί ο κίνδυνος εμβολής.\nΠοια τα είδη των επεμβάσεων και ποια είναι η κατάλληλη επέμβαση για μενα.\nσυρρικνωση σαφηνούς με υπερηχους\nΚάθε περίπτωση πρέπει να εξατομικεύεται. Χρειάζεται να γίνει αγγειοχειρουργική εκτίμηση και ακολούθως φλεβικό mapping με τρίπλεξ. Ανάλογα με την έκταση της ανεπάρκειας και το μέγεθος των κιρσών συστείνεται και η ανάλογη θεραπεία.


Αναρτήθηκε από τον Μ.Π. στις 04:43\nΔημήτρης Κ. 7/6/10 15:40\nΦίλε Μ.Π. δεν έχω παρά να συμφωνήσω από την πρώτη μέχρι την τελευταία σου λέξη.\nΠριν συνεχίσω, απ'ότι βλέπω κάποιος έχει βαθμολογήσει το άρθρο με 1... Μπορείς, κάποιε, να μας πεις την άποψή σου; Γιατί φαίνεται πως διαφωνείς εντελώς με το άρθρο. Εσένα σου αρέσουν τα κέρματα, τα μπουκάλια, τα μαχαίρια, οι κροτίδες; Η πιστεύεις ότι οι αρμόδιοι έχουν κάνει καλά τη δουλειά τους;\nΗ κατάσταση είναι τραγική, και δεν είναι θέμα μόνο του μπάσκετ. Είναι συνολικά στον επαγγελματικό αθλητισμό και σε όλη την κοινωνία. Ξέρουμε όμως γιατί διαιωνίζεται αυτή η κατάσταση: γιατί επιβραβεύεται. Από όλους εμάς. Επειδή το βλέπουμε, επειδή πάμε γήπεδο, επειδή πανηγυρίζουμε και επειδή αγοράζουμε αθλητικές. Επειδή χαιρετάμε στο δρόμο τους παράγοντες με καμάρι ("Γειά σου Πρόεδρε!"). Επιβραβεύουμε ξεχνώντας.\nΈχουν νεκρούς στο λαιμό τους. Ο Φιλόπουλος τι ήταν, θύμα του βόλεϊ; Ήταν θύμα του καφριλικίου που εκκολάπτεται από τους παράγοντες, των 2 δημοφιλών αθλημάτων. Η υποκρισία τους και η αδιαφορία τους πρέπει κάποτε να σταματήσει. Ας πάψουμε να τις επιβραβεύουμε.\nKonos 7/6/10 17:16\nparoti polla apo afta pou les einai swsta, emena i apopsi mou einai pws an pragmatika osoi grafoun peri tou mpasket, ofeiloun aplws na agnoisoun epeidiktika tis seires agwnwn me kafrilikia tetoiou eidous. giati ola ta alla diorthwnontai.\napla gia alli mia fora pali arxizoun kai grafoun gia ton zeliko kai to giannaki kai metagrafes, anti na metadwsoun to minima twn filathlwn: Kyrioi oso o athlitismos einai etsi STA PAPARIA MAS (kai parakalw na min to kanete edit)yparxoun ki allou portokalies\nKonos 7/6/10 17:17\nedit: an pragmatika osoi grafoun peri tou mpasket NOIAZONTAI giafto\nαπάλευτος 8/6/10 00:25\nΌποιος χαμπαριάσει πως πάνω από τις ομάδες,είναι το ίδιο το άθλημα ας έρθει να μου το πει!!!\nΌσο για "σαπίλες","σκατίλες" κι "αρχίδια" ήμαρτον!!!\nΟι αδικημένοι δικαιολογούν όσα έγιναν χθες,δίχως να προβληματιστούν μπασκετικά για το κάτι παραπάνω από την αδικία...\nΒ.Α. 8/6/10 01:46\nΦίλε δυστυχώς έτσι έχουν τα πράγματα, στην Ελλάδα το ίδιο το μπάσκετ έρχεται πάντα δεύτερο πίσω από τον τυφλό οπαδικό φανατισμό.\nΚατά τη γνώμη μου ΠΟΛΥ δύσκολα θα αλλάξει κάποτε αυτό, εφόσον πρώτο μέλημα πάρα πολλών δημοσιογράφων (με την εντολή και συναίνεση βέβαια των οπαδικών διοικήσεων) είναι να "ταϊζουν", ενσυνείδητα, με μίσος τους αρνητικού IQ αναγνώστες τους.\nΜόνο οι διοικήσεις και οι εφημερίδες έχουν τη δύναμη να θέσουν ένα τέλος στη βία στον αθλητισμό, αλλά βέβαια δεν πρόκειται να το κάνουν. Γιατί μετά πώς αλλιώς θα μπορούν οι κατάπτυστοι ΥΠΑΝΘΡΩΠΟΙ που λέγονται Θανάσης Γιαννακόπουλος ή Σωκράτης Κόκκαλης να απολαμβάνουν τη λατρεία αμόρφωτων και ηλίθιων οπαδών, όπως λέει και ο Δημήτρης Κ. στο πρώτο comment, οι οποίοι πιο εύκολα θα σου πουν πού είναι τα καλύτερα σημεία για "ξύλο" παρά στα πόσα fouls αποβάλλεται ένας παίκτης.\nΞέρουν λοιπόν πολύ καλά όλα αυτά τα "μεγάλα κεφάλια" τι κάνουν, και να είστε σίγουροι ότι δεν έχουν τον παραμικρό ενδοιασμό για οποιονδήποτε νεκρό ή νεκρούς. Τους αντιμετωπίζουν απλά ως παράπλευρες απώλειες στον αγώνα για τη διάδοση της "ολυμπιακής" ή "παναθηναϊκής ιδέας".\nΑρκετά όμως με τα εξωαγωνιστικά, όπως είπε και ο Μ.Π. υπάρχουν πάρα πολλές διέξοδοι για κάθε αγνό φίλο του μπάσκετ. Για τους υπόλοιπους η ζωή φαντάζομαι ότι θα είναι πολύ βαρετή μέχρι τον επόμενο Ιούνιο...\nsheed 8/6/10 19:05\nΠάντως η αγάπη για το άθλημα πρέπει να μας οδηγεί στο ενδιαφέρον και όχι στην απόρριψη.'Οπως μια καλή μητέρα για το παιδί της.\nΔημήτρης Κ. 8/6/10 20:52\nΣωστός sheed, αλλά η μάνα του παιδιού είναι άλλοι (Σύλλογοι, Ομοσπονδία, ΓΓΑ, ΠΣΑΚ). Εμείς... μακρινοί ξάδερφοι με το ζόρι!\nsheed 9/6/10 22:01\nΧμμ.. όπως το δεί κανείς είναι. Γιατί το μπάσκετ υπάρχει και πέρα απο τις ομοσπονδίες. Πρέπει και ο φίλαθλος να κατανοεί οτι ο τρόπος που προσεγγίζει το άθλημα μετράει. Δεν ειναι αντεπιχείρημα στα λεγόμενα σου Δημήτρη, αλλα μερικές σκέψεις ακόμα.\nΠαντελής Κεραμίδας 10/6/10 23:46\nολα τα παραπανω σωστα και το αρθρο ειναι κραυγη στο στομα καθε μπασκετανθρωπου... ναι απεχθεια για το σημερινο χαλι, να δουμε κατι αλλο, νααι σωστο και αυτο...Ομως εγω που εχω ενα γιο 5 χρονων και σε λιγο θελω να τον στειλω μπασκετ τι να του πω; για την Α1, για το καφριλικι, για την απεχθεια που εχουμε ολοι; Να μην του πω οτι το μπσκετ ειναι αθλημα για εξυπνο νου, με εγρηγορση με ταχυτητα πνευματος, με ηρεμια σκεψης; Θα του τα πω ολα αυτα γιατι δεν θα τον στειλω καρατε για να προπονητε αργοτερα σε καμια κερκιδα γηπεδου. Ολοι μας δεν πρεπει τωρα να σιωπησουμε μπροστα στην καταντια αυτη, πρεπει να εξηγησουμε στα παιδια μας τον αλλο δρομο του ΝΒΑ,της acb,του UCLA και να περιμενουμε την ανασταση... Αλλα και να συνεχισουμε να μιλαμε ανοιχτα προς ολους τους σημερινους αρχοντες του αθληματος για τα λαθη τους. Η ανοχη ειναι συνενοχη στο εγκλημα....\nΜ.Π. 11/6/10 01:38\nΌπως τα λες είναι τα πράγματα. Η νοοτροπία καλλιεργείται από τις μικρές ηλικίες. Το να παρακολουθούμε και κάτι διαφορετικό (ΝΒΑ,ACB,κλπ), αν μη τι άλλο ανοίγει τους ορίζοντές μας, αν και πολλοί τα απορρίπτουν ως "ξενέρωτα και βαρετά". Εμείς βλέπεις εδώ είμαστε οι "μάγκες".


Η υπόθεση Χαϊκάλη σαρώνει το παλιό στην πολιτική ζωή - Newsbomb - Ειδησεις - News\nΠΟΛΙΤΙΚΗ 20/12/2014 07:38\nΗ υπόθεση Χαϊκάλη σαρώνει το παλιό στην πολιτική ζωή\nΗ πολιτική ζωή του τόπου, εκτός από απεχθής, από χθες το πρωί (19/12) είναι κι επικίνδυνα βρώμικη.\nΟ πολίτης, παρακολουθεί εμβρόντητος καταγγελίες για χρηματισμό, εκατομμύρια να πάνε και να έρχονται, υποσχέσεις, τακτοποιήσεις, εξαγορές. Και διαποτίζεται, καθώς δεν είναι η πρώτη φορά, από αυτό το δηλητηριώδες κλίμα. Στο σούπερ μάρκετ χθες το απόγευμα, δυο γνωστοί μπροστά μου στο ταμείο, συζητούσαν. «Μόνο εμένα δεν θέλει να χρηματίσει κανείς», έλεγε μισοαστεία- μισοσοβαρά ο ένας. «Εσύ χρηματίζεις με τα δάνειά σου τις τράπεζες και την εφορία», απαντούσε πικρόχολα ο άλλος.\nΣε αυτό το σύντομο διάλογο, καταγράφεται ανάγλυφα το λαϊκό αίσθημα. Βόρβορος, υπόκοσμος, σαπίλα. Αυτοί μας εκπροσωπούν; Αστείο πράγμα...\nΠεραιτέρω, το πολιτικά κρίσιμο είναι ότι δεν έχει διαμορφωθεί στην κοινή γνώμη μια ξεκάθαρη αντίληψη του ποιος έχει δίκιο και ποιος άδικο. Οι καταγγελίες Καμμένου- Χαϊκάλη έγιναν το πρωί της Παρασκευής (19/12). Ο φερόμενος ως μεσάζων δήλωσε ότι όλα αυτά έιναι προϊόν μοντάζ. Η ΝΔ απειλεί με μηνύσεις, το ΠΑΣΟΚ ασχολείται με τον... Παπανδρέου κι ο ανυπεράσπιστος πολίτης δεν ξέρει τι να πιστέψει και τι να απορρίψει.\nΑυτή η αμηχανία, όμως, μπορεί και πρέπει να γίνει πολιτικό όπλο στα χέρια όχων αισθανόμαστε ότι όλα αυτά δεν μας αφορούν, ούτε θα μπορούσαν να μας αφορούν. Μέχρι τις κάλπες –γιατί θα στηθούν, αυτό πια είναι πεντακάθαρο, στα τέλη Ιανουαρίου- πρέπει η κοινή γνώμη να έχει αποκρυσταλλώσει άποψη για το ποιος είναι ο υπεύθυνος αυτής της απίστευτης ιστορίας. Εάν είναι όντως η κυβέρνηση, τότε πέραν της προφανούς και έκδηλης πολιτικής της αποτυχίας, θα χρεωθεί κι αυτή τη σκοτεινή, απαράδεκτη επιχείρηση εκμαυλισμού βουλευτού ή βουλευτών. Αν, πάλι, αποδειχθεί στα μάτια του πολίτη ότι η υπόθεση αυτή δεν είναι όπως φαίνεται με πρώτη ματιά, τότε ο πολίτης οφείλει στην κάλπη να κατανείμει τις ευθύνες αναλόγως.\nΣε κάθε περίπτωση, η υπόθεση αυτή, μπορεί και πρέπει να γίνει βαρύ πολιτικό όπλο στα χέρια του πολίτη, στα χέρια όλων ημών. Το παλιό, αυτοί όλοι μου μας έφεραν ως εδώ, αυτοί που διαχειρίστηκαν τις τύχες μας και συνολικά έφεραν τη χώρα στο χείλος της χρεοκοπίας, είναι το παλιό που φεύγει και που σε καμία περίπτωση δεν μπορεί να συνεχίσει να διαφεντεύει τις μοίρες του τόπου και τη δική μας μοίρα.\nΑπαλλασσόμαστε από το παλιό, αυτό είναι το μήνυμα της προσφυγής στις κάλπες στα τέλη Ιανουαρίου ή στις αρχές Φεβρουαρίου. Κι αυτοί που έστησαν την υπόθεση η οποία ήλθε στη δημοσιότητα με τη συνέντευξη Καμμένου- Χαϊκάλη, αναμφίβολα ανήκουν στο παλιό, και μάλιστα στην απεχθέστερη, την πιο βρώμικη, αδίστακτη και καταδικαστέα πλευρά του παλιού.\nΚαλό είναι αυτό να το έχουμε στο μυαλό μας, και την ώρα που έχουμε την ταυτότητα στα χέρια μας, και τη δίνουμε για να παραλάβουμε ψηφοδέλτια.


Απόφοιτοι Ιστιοπλοϊκών Σχολών: Αποκτείστε γρήγορα πρακτική εμπειρία με σιγουριά, πριν ναυλώσετε σκάφος μόνοι σας. Γνωρίστε την ιστιοπλοïα με δύσκολους καιρούς χωρίς ρίσκα με έμπειρο συνοδό δίπλα σας. Συμμετέχετε σε όλες τις ναυτικές εργασίες. Πιστοποιητικό Μιλίων. Ο Βαρδής ειναι σκίπερ στο 'Ατλαντίς 43'. Πως νοικιάζω σκάφος (pdf) Τα Σκάφη μας Ναυλοσύμφωνο Ατλαντίς 43 (pdf)


Απίστευτο: Τόσα κιλά έβαλε η Ελένη Χατζίδου στην εγκυμοσύνη! - Gossip - Athens magazine\nΚάγκελο οι «Κουκου»!\nΗ Ελένη Χατζίδου παντρεύτηκε τον αγαπημένο της Ετεοκλή Παύλου και η ευτυχία τους δεν κρύβεται! Έφτασε λοιπόν η ώρα που μας αποχαιρέτησαν και έφυγαν για το ταξίδι του μέλιτος!\nΓια το μήνα του μέλιτος έφυγε η Ελένη Χατζίδου και ο Ετεοκλής Παύλου λίγες ημέρες μετά το γάμο τους.\nΤο ζευγάρι διανύει μια από τις πιο όμορφες περιόδους της ζωής του, αφού σε λίγους μήνες θα φέρει στον κόσμο το παιδάκι τους.\nΤο πρωί της Παρασκευής, η Ελένη Χατζίδου και ο Ετεοκλής Παύλου ετοίμασαν βαλίτσες για τις καλοκαιρινές τους διακοπές. Μπορεί, η τραγουδίστρια να διανύει τον έκτο μήνα της εγκυμοσύνης της αλλά αυτό δεν την πτοεί από το να κάνει μια ρομαντική εξόρμηση με τον σύζυγό της.\nΤο ζευγάρι ανέβασε φωτογραφίες στο Instagram όμως δεν αποκάλυψε τον προορισμό του.


Λοιμώξεων από τη γρίπη ιός της ευλογιάς\nΛοιμώξεις από ευλογιά μπορεί να συμβεί σε οποιοδήποτε πτηνό, και το όνομά του από το συγκεκριμένο είδος πουλιού που επηρεάζονται από αυτό, όπως η ευλογιά Τουρκία, περιστέρι ευλογιάς, ευλογιάς καναρινιού, κλπ.. Η επίπτωση των λοιμώξεων ευλογιά στα κατοικίδια πουλιά, έχει μειωθεί σημαντικά λόγω των περιορισμών εισαγωγής εξωτικών πουλιών. Λοιμώξεις από ευλογιά σε ένα χρόνο ήταν πολύ συχνές στο μπλε πρόσοψη παπαγάλους Amazon τα οποία έχουν εισαχθεί στην Αμερική και την Ευρώπη, όπως τα πτηνά συντροφιάς. Η σοβαρότητα των λοιμώξεων ευλογιά μπορεί να κυμαίνεται από ήπια, σε πιο σοβαρές και θανατηφόρες.\nΤρεις διαφορετικοί τύποι συμπτώματα εμφανίζονται σε μολυσμένα πτηνά. Αυτά αναφέρονται παρακάτω ανάλογα με το επίπεδο της σοβαρότητας.\nΗ σοβαρότερή της μορφή των λοιμώξεων ευλογιά επηρεάζουν τα πουλιά γρήγορα και είναι θανατηφόρα. Επηρεάζει σχεδόν όλα τα μέρη του σώματος, προκαλεί κατάθλιψη, μπλε χρωματισμού του δέρματος, και η άρνηση να φάει (ανορεξία) στο πουλί.\nWet ή diphtheritic τύπος λοιμώξεων ευλογιά συνήθως ακολουθούν τις λοιμώξεις του δέρματος, αλλά μπορεί επίσης να εμφανιστεί χωρίς τα συμπτώματα του δέρματος. Αυτή η μορφή των λοιμώξεων Η ευλογιά είναι πιο σοβαρό από τον τύπο του δέρματος. Τα μάτια του πουλιού να πρησμένο και να έχουν μια απαλλαγή. Δεν υπάρχει φλεγμονή του εσωτερικού του λαιμού, τραχείας και του οισοφάγου, κάνοντας το φαγητό και την αναπνοή δύσκολη για το πουλί.\nΣυμπτώματα του δέρματος είναι οι πιο κοινές σημεία στα πτηνά που έχουν μολυνθεί με ευλογιά. Οι ιδιοκτήτες θα δείτε μικρές αυξήσεις των ιστών και τα αποστήματα στα πουλιά τους. Περιοχές που δεν είναι πτερωτά, όπως και το πρόσωπο, πόδια και τα πόδια μπορεί επίσης να έχει κακότροπος απεργοσπάστες, ειδικά η περιοχή γύρω από τα μάτια και το στόμα.\nΛοιμώξεις από ευλογιά μεταδίδεται με τσιμπήματα εντόμων, όπως τα κουνούπια. Για τα πτηνά εκτρέφονται σε εξωτερικούς χώρους που έχουν ρωγμές ή θραύσεις στο δέρμα τους, είναι πιο πιθανό να μολυνθούν.\nΟ κτηνίατρος, μετά τη διάγνωση της λοίμωξης, Θα τη θεραπεία με αντιβιοτικά και αλοιφές για τα συμπτώματα του δέρματος. Η βιταμίνη Α είναι συνήθως χρησιμοποιούνται ως μέρος της θεραπείας προσβολή από ευλογιά.\nΚρατώντας το πουλί σε ένα ζεστό και υγρό περιβάλλον, καθαρισμός της μολυσμένης περιοχής κάθε μέρα και θα βοηθήσει το πουλί να αναρρώσει πιο γρήγορα από την προσβολή από ευλογιά. Αλλά βεβαιωθείτε ότι έχετε δώσει μεγάλη προσοχή στη διατροφή του πουλιού.\nΛοιμώξεις από ευλογιά μπορεί να ελεγχθεί με τη στέγαση των πτηνών σε κλειστούς χώρους. Αν πρέπει να διατηρούνται σε εξωτερικούς χώρους, κάνει ορισμένα κουνούπια δεν είναι σε θέση να πάρει για να το πουλί σας.\nΕμβόλια για τα μεμονωμένα είδη είναι επίσης διαθέσιμα. Ελέγξτε με τον κτηνίατρό σας για να δείτε αν υπάρχει για το συγκεκριμένο είδος πουλιού σας.


Παίκτης του Κισσού Χορτιάτη ο Κλέβι Μίσκου - Α.Σ. ΜΑΚΕΔΟΝΙΚΟΣ\nΗ διοίκηση του Μακεδονικού ανακοινώνει τη μεταγραφή του τερματοφύλακα Κλέβι Μίσκου στον Κισσό Χορτιάτη.\nΟ 20χρονος τερματοφύλακας έγινε μέλος της οικογένειας του Μακεδονικού στην ηλικιακή κατηγορία της Κ17, αγωνίστηκε στις Ελπίδες Μακεδονικού αλλά και ως δανεικός στον Μελιτέα, στην Α1 κατηγορία της ΕΠΣ Μακεδονίας.\nΣτον Κισσό Χορτιάτη θα ξανασυναντηθεί με τον προπονητή Δημήτρη Παπαϊωάννου, με τον οποίο συνεργάστηκαν στις Ελπίδες Μακεδονικού.\nΗ διοίκηση του συλλόγου ευχαριστεί τον Κλέβι για την προσφορά του και του εύχεται υγεία και καλή επιτυχία στη νέα του ομάδα και στην Α ΕΠΣΜ!\nΝίκη με ανατροπή στο Κιλκίς: Αναγέννηση Πλαγιάς - Μακεδονικός 1-2


Epson 7000 Online Παραγγελία\nΣπίτι > Λίστα ετικετών σημάδι > E > Epson 7000\nΚαλύτερος Epson 7000 παρέχονται σε τιμές χονδρικής. ο Epson 7000 παρέχονται από sign-in-china.com είναι στην καλύτερη ποιότητα, παρά την φθηνότερη τιμή. Μπορείς να αγοράσεις Epson 7000 σε τιμές χονδρικής με εξαιρετικές τιμές ναυτιλία και γρήγορη ναυτιλία. Σας προσφέρει επίσης τεράστια ποικιλία από άλλα υψηλής ποιότητας ανταλλακτικά για πολλά εκτυπωτή, για παράδειγμα, Roland & εκτυπωτές Mimaki & Mutoh. τώρα περιηγηθείτε Epson 7000 Σε αυτή τη σελίδα, πριν να είναι πολύ αργά, μπορείτε να απολαύσετε περισσότερες εκπτώσεις. Εν τω μεταξύ, παρέχουμε one-stop υπηρεσία για Epson 7000. Θα απολαύσετε μια ικανοποιητική εμπειρία online αγορών.\nEpson Stylus Pro 7000 βάση το νερό μελάνι αντλία\nEpson Stylus Pro 7880 CR-Belt 1053516\n$ 39.24 - 46.16 / pc\nΘέση Κωδικός: ACC-ROL-045-Ε\nΣτοιχείο Κωδικός: ACC-EPS-045


43ο Ράλλυ ΔΕΘ - Αυτοκινητιστικός Όμιλος Θεσσαλονίκης\nΑρχική Αγώνες Ράλλυ Δ.Ε.Θ. 43ο Ράλλυ ΔΕΘ\n18 & 19 Σεπτεμβρίου 2010\n43ο Ράλλυ Δ.Ε.Θ.: Επιτυχές το shakedown\nΣάββατο, 18 Σεπτέμβριος 2010\nΣτιγμιότυπο από το Shakedown\nΟλοκληρώθηκε πριν από λίγο το επίσημο shakedown για τον αγώνα, στην ε.δ. Γαλάτιστα, μήκους 4,52 χιλιομέτρων. Εκεί, τα πληρώματα είχαν την ευκαιρία να δοκιμάσουν τα αυτοκίνητά τους λίγο πριν από τη μάχη, που θα ξεκινήσει αύριο το πρωί.\nΑυτή η κίνηση, που ήταν πρωτοπόρα από τη μεριά του Α.Ο.Θ., αντιμετωπίστηκε πολύ θετικά από τους οδηγούς, που συμμετείχαν μαζικά, αφού έτσι κατόρθωσαν να κάνουν μια δοκιμή ενόψει του αγώνα, χωρίς παράλληλα τον κίνδυνο της κυκλοφορίας. Από εκεί και έπειτα, ο κόσμος ήταν πολυάριθμος χάρη και στη βοήθεια του καιρού, που ήταν καλοκαιρινός και αναμένεται να είναι αντίστοιχος και στον αυριανό αγώνα. Χαρακτηριστική της αποδοχής των αγωνιζόμενων, είναι η άποψη πολλών από αυτούς αναφορικά με το shakedown. Οι Παντελής Τοψής και Βαγγέλης Ζάχος, δήλωσαν πως ωφελήθηκαν από αυτό, αλλάζοντας πολλές ρυθμίσεις στα Mitsubishi Lancer EVO IX και Renault Clio Ragnotti, ενόψει της αυριανής ημέρας. Ακόμη, ο Γιώργος Κοσμόπουλος τόνισε πως η διαδικασία θύμισε Ευρώπη, προσθέτοντας πως ίσως θα ήταν μια καλή ιδέα και για τους άλλους αγώνες. Ο Άκης Καλούδης, που οδηγεί για πρώτη φορά το Peugeot 207 S2000, εμφανίστηκε να κρατά χαμηλά τον πήχη των προσδοκιών, αφού έχει ως στόχο την εκμάθηση του αυτοκινήτου. Όσο για αύριο, ο νεαρός οδηγός δεν έχει υψηλές βλέψεις, ωστόσο θα προσπαθήσει για το καλύτερο δυνατό. Πάντως, η διαφορά χρόνου από το πρώτο στο τρίτο πέρασμα, χωρίς ιδιαίτερη πίεση ήταν 5 δλ., κάτι που δείχνει τις δυνατότητες βελτίωσης πληρώματος και αυτοκινήτου. Τέλος ο Νίκος Βάτσος, που συμμετέχει για πρώτη φορά με ένα Renault Clio R3 εμφανίστηκε αγχωμένος, χωρίς να γνωρίζει τα όρια του αυτοκινήτου, αφού το shakedown ήταν η πρώτη του επαφή με αυτό.\nΗ σημερινή ημέρα δεν έχει ολοκληρωθεί σε αγωνιστικό επίπεδο, αφού στις 21:30 θα υπάρξει πανηγυρική εκκίνηση στην Πλατεία Αριστοτέλους, όπου οι θεατές θα έχουν την ευκαιρία να γνωρίσουν από κοντά τα πληρώματα και να θαυμάσουν τα αγωνιστικά αυτοκίνητα. Θυμίζουμε πως μετά τον τεχνικό έλεγχο, 48 πληρώματα αναμένεται να ξεκινήσουν το Ράλλυ Δ.Ε.Θ. αύριο το πρωί από το χωριό Γαλάτιστα. Για όσους δεν έχουν τη δυνατότητα να βρεθούν στις ειδικές διαδρομές, θα υπάρχει απευθείας ενημέρωση από το διαδικτυακό ραδιόφωνο του Σ.Ο.Α.Α.Β.Ε..\nΗ Ε.Β.Α. στον Χολομώντα\nΣτα ορεινά της Χαλκιδικής βρέθηκε η Ε.Β.Α. (Επιτροπή Βετεράνων Α.Ο.Θ.) μετά από πρόσκληση του προέδρου του ομίλου κ. Δημήτρη Κουμποτή. Αποδεχόμενη την πρόσκληση η Ε.Β.Α. απέδειξε για άλλη μια φορά εμπράκτως πως είναι κοντά στον Α.Ο.Θ. και πως το ενδιαφέρον για την πορεία του ομίλου κορυφώνεται όσο πλησιάζουν οι μέρες διεξαγωγής του 43ου Ράλλυ Δ.Ε.Θ.\nH παρέα, αφού πέρασε πρώτα από τη νέα ειδική διαδρομή «Γαλάτιστα» -στην οποία θα διεξαχθεί και ή διαιδικασία του Shakedown το Σάββατο- κατευθύνθηκε προς τον Χολομώντα.\nΣτην ειδική «Ταξιάρχης», κομμάτι της φημισμένης ειδικής διαδρομής «Χολομώντας», και σε μέρη γνώριμα για τους παλαίμαχους οδηγούς αγώνων έγινε από τον πρόεδρο η ενημέρωση εφ΄ όλης της ύλης για τον επικείμενο αγώνα . Στο «τραπέζι» των συζητήσεων ακούστηκαν ενδιαφέρουσες ιδέες για τον εμπλουτισμό αλλά και την καλύτερη δυνατή διοργάνωση του αγώνα. Φυσικά η συζήτηση οδηγήθηκε, όπως ήταν αναμενόμενο, σε ευχάριστες αναμνήσεις και «κόντρες» από παλαιότερα ράλλυ Δ.Ε.Θ. Οι αφηγήσεις για τις διαφορές δευτερολέπτων, τις πρωτιές ή τις εγκαταλείψεις ήταν τόσο έντονες και λεπτομερείς που θα μπορούσαν να αφορούν το Ράλλυ Δ.Ε.Θ. του 2008 και όχι του 1978.\nΟι δρόμοι της παρέας χώρισαν, εκεί στο γνωστό σε όλους εκκλησάκι του Χολομώντα, αφού πρώτα παρέλαβαν από τον πρόεδρο ένα φάκελο με ενημερωτικό υλικό για το 43ο Ράλλυ Δ.Ε.Θ. και τις πρώτες κάρτες αναγνώρισης V.I.P.\nΜεταφορά των αγωνιστικών στην Θεσσαλονίκη με την ΕΛΠΑ\nΌσοι από τους συμμετέχοντες στο 43ο Ράλλυ Δ.Ε.Θ. επιθυμούν την μεταφορά των αγωνιστικών αυτοκινήτων τους στην Θεσσαλονίκη με την αυτοκινητοφόρα της ΕΛΠΑ, μπορούν να επικοινωνήσουν με τον κ. Νίκο Καραλή στο τηλ. 6973030013 ή τον κ. Μανώλη Χαλιβελάκη στο τηλ. 6973030230.\nΠαρασκευή, 03 Σεπτέμβριος 2010\nΧρηματιστήριο αξιών θύμισε ο Α.Ο.Θ. τις τελευταίες δύο ημέρες μέχρι και την λήξη προθεσμίας δήλωσης των συμμετοχών. Ο αριθμός ανέβαινε με σταθερούς ρυθμούς μέχρι και την τελευταία στιγμή, «κλείνοντας» τελικά στις 53 συμμετοχές.\nΓια πρώτη φορά σε αγώνα του Παννεληνίου Πρωταθλήματος θα συμμετέχουν δύο πληρώματα με S2000. Οι Τσολακίδης – Μαυροματίδης με Fiat Punto των οποίων η συμμετοχή ξεχωρίζει και για ακόμα δύο λόγους. Η τριετής απουσία του πρωταθλητή Ελλάδος Τσολακίδη Σωκράτη από τα αγωνιστικά δρώμενα και ο ίδιος ο συνδυασμός οδηγού – συνοδηγού.\nΔεύτερη συμμετοχή με S2000 είναι αυτή των Καλούδη – Ρούφου, που δήλωσαν την τελευταία ημέρα, με Peugeot 207 αντί του λευκού Mitsubishi Evo 8 που είχαμε συνηθίσει.\nΜάχη με το χρονόμετρο θα δώσουν στα ορεινά της Χαλκιδικής και οι πρωτοπόροι στην βαθμολογία του Πανελληνίου Πρωταθλήματος Βωβός – “EL EM” κόντρα στους Μίχο – Χειράκη, που αγωνίζονται αμφότεροι με Mitsubishi Lancer Evo 9. Αλλά και στις κατηγορίες όπως την F2 και την F3 οι μάχες αναμένονται να είναι ανελέητες.\nΑνταγωνισμός και πλούσιο θέαμα περιμένει όσους βρεθούν στα βουνά της Χαλκιδικής την Κυριακή 19 Σεπτεμβρίου.\nΤέλος, παρατίθεται σε αρχείο pdf η λίστα των συμμετοχών του 43ου Ράλλυ Δ.Ε.Θ.


Εκκλησιαστικός Λαϊκισμός - Ορθόδοξος Τύπος\nΑναρτήθηκε στις 6 Ιουλίου 2017 στη κατηγορία Ειδήσεις | 92 προβολές\nΕκκλησιαστικοί ταγοί προτιμούν να είναι αρεστοί εις το ποίμνιον παρά να αποτελούν την φωνήν «βοώντος εν τη ερήμω», την προφητικήν εκείνην φωνήν, η οποία αφυπνίζει και ζητεί μετάνοιαν και επαναπροσανατολισμόν εις την ορθήν πορείαν. Ο κρυφός ενίοτε ναρκισσισμός καθίσταται φανερός, όταν αποτυπώνεται εις δημοσίας εκδηλώσεις, όπου στόχος γίνεται η προσέλκυσις όχι μόνον του ποιμνίου, αλλά και η επέκτασις της επιρροής του κατ’ επίφασιν θεολογικού λόγου εις τας ευρυτέρας μάζας ανθρώπων. Πολλάκις ενδιαφέρονται περισσότερον δια την απήχησιν εις αλλοδόξους η και αθέους παρά δια την οικοδομήν του ποιμνίου. Δια τούτο και ο λόγος των δεν αναφέρεται εις την σώζουσαν αλήθειαν της πίστεως, αλλά εις ζητήματα «πανανθρώπινα», υπό την έννοιαν ότι απασχολούν τας συγχρόνους κοινωνίας υπό φιλανθρωπικόν η ακτιβιστικόν πρίσμα. Επιτυγχάνουν τελικώς αι δηλώσεις των να μεταδίδωνται ενίοτε εις όλον τον κόσμον, όμως να μη διαφέρουν εις τίποτε με άλλους πολιτικούς η θρησκευτικούς αρχηγούς. Οι ίδιοι προπαγανδίζουν ότι με τας ενεργείας των αυτάς κάνουν γνωστήν την Ορθοδοξίαν εις τα πέρατα της Οικουμένης, ενώ εις την πραγματικότητα υπονομεύουν αυτήν, καθώς δημιουργούν την εντύπωσιν ότι η Ορθοδοξία είναι απλώς μία ομολογία ως όλαι αι άλλαι.


Ακαριαίο θάνατο από ηλεκτροπληξία υπέστη οδηγός φορτηγού - Electricalnews\nΕμφανίσεις : 7,696\nΈνα τραγικό δυστύχημα σημειώθηκε στην Κορινθία, στην περιοχή του Ισθμού, όταν ένας 35χρονος οδηγός φορτηγού στην προσπάθειά του να σηκώσει την καρότσα του οχήματος, βρήκε τραγικό θάνατο.\nΣυγκεκριμένα, όπως μεταδίδει το korinthostv.gr, η καρότσα του φορτηγού ήρθε σε επαφή με ηλεκτροφόρα καλώδια και αμέσως έγινε έκρηξη. O 35χρονος οδηγός βρήκε ακαριαίο θάνατο.\nΣτο σημείο έσπευσαν οχήματα της Πυροσβεστικής, ασθενοφόρο του ΕΚΑΒ και περιπολικά της Αστυνομίας.\nΠολλές φορές έχουμε αναφερθεί στην βηματική τάση και πως μπορούν να προστατευτούν οι οδηγοί οχημάτων σε παρόμοιες περιπτώσεις.\nΑν υπήρχε σεμινάριο ή μάθημα στις σχολές οδηγών βαρέων οχημάτων, σίγουρα πολλοί άνθρωποι θα είχαν γλιτώσει από παρόμοια περιστατικά.\nΔείτε το βίντεο και ακούστε τι λέει ο άνθρωπος. Ότι ”πήδηξε από το όχημα και ήρθε σε επαφή με το έδαφος, όπου και έγινε το μοιραίο!” Αν κάθονταν μέσα ή αν ακολουθούσε μερικές βασικές οδηγίες (αν τις γνώριζε) θα είχε σωθεί.\nΚρίμα να πεθαίνουν οδηγοί από ηλεκτροπληξία. Πριν λίγο καιρό πάλι το ίδιο συνέβη στην βόρεια Ελλάδα με μηχάνημα που μαζεύει βαμβάκι Ηλεκτροπληξία χειριστή μηχανήματος Βαμβακοσυλλέκτη και πριν λίγο καιρό, οδηγός φορτηγού στη βόρεια Ελλάδα και πάλι, ακριβώς τον ίδιο θάνατο Ηλεκτροπληξία οδηγός φορτηγού Καβάλα\nΑς ρίξουμε και μία ματιά σε δύο άρθρα που έχουμε γράψει για παρόμοια περιστατικά και αν έχουμε κάπ0οιο φίλο οδηγό οχήματος, παρακαλώ, ας του το στείλουμε… μπορεί να σώσουμε μία ζωή με λίγες βασικές πληροφορίες…\nΔιαβάστε τα προσεκτικά και δείτε τα πολύ κατατοπιστικά βίντεο. Έχουν μεγάλη σημασία…


Πως το ηλεκτρονικό τσιγάρο καταστρέφει την υγεία - Ο Δρόμος για την Θεραπεία\nΤα ηλεκτρονικά τσιγάρα θεωρούνται ασφαλή. Αλλά ο τρόπος που επηρεάζουν τον οργανισμό, υποδηλώνει ότι πλήττει την υγεία.\nΣε αντίθεση με τα συμβατικά τσιγάρα, που θερμαίνουν και καίνε καπνό, τα ηλεκτρονικά τσιγάρα (γνωστά και ως vaporizer) είναι συσκευές που λειτουργούν με μπαταρία, οι οποίες θερμαίνουν ένα μίγμα νικοτίνης, αρώματος και υγρού (συνήθως προπυλενογλυκόλης ή γλυκερόλης) και το μετατρέπουν σε ατμό, όπου το εισπνέουν οι καπνιστές.\nΑπό τότε που κυκλοφόρησαν στην αγορά στις αρχές της δεκαετίας του 2000, τα ηλεκτρονικά τσιγάρα προωθήθηκαν ευρέως στην αγορά ως μια πιο ασφαλή εναλλακτική λύση που αντικαθιστά τα συμβατικά τσιγάρα.\nΤο ηλεκτρονικό τσιγάρο, σε αντίθεση με το τσιγάρο, εκλύει νικοτίνη χωρίς τα συστατικά του καπνού που παράγονται από την καύση.\nΩστόσο, πρόσφατες έρευνες δείχνουν ότι πολλά από τα προβλήματα υγείας που αντιμετωπίζουν οι παραδοσιακοί καπνιστές τσιγάρων παραμένουν και με την χρήση των ηλεκτρονικών τσιγάρων, λόγω της περιεκτικότητας τους σε νικοτίνη και άλλων χημικών ουσιών.\nΠως το ηλεκτρονικό τσιγάρο επηρεάζει την υγεία\nΠαρόλο που τα ηλεκτρονικά τσιγάρα δεν περιέχουν καπνό, εξακολουθούν να περιέχουν αρκετή νικοτίνη και μπορούν να προκαλέσουν πολλά από τα καρδιακά προβλήματα που σχετίζονται με τα συμβατικά τσιγάρα.\nΣύμφωνα με τον Michael Fiore, MD, διευθυντή του «Center of Tobacco Research and Innovation» στο Πανεπιστήμιο του Ουισκόνσιν, η νικοτίνη υπάγεται στην κατηγορία των διεγερτικών, με αποτέλεσμα η καρδιά να χτυπάει πιο γρήγορα από το συνηθισμένο και ενδεχομένως να προκαλεί υψηλή αρτηριακή πίεση.\nΕπιπλέον, η έρευνα που παρουσιάστηκε στην ετήσια συνάντηση της «American Society of Cell Biology» του 2013 διαπίστωσε ότι η νικοτίνη μπορεί να βλάψει τα καρδιακά κύτταρα και να συμβάλει στην εμφάνιση καρδιακών παθήσεων.\nΕπηρεάζει τους πνεύμονες\nΟρισμένες μελέτες υποδεικνύουν ότι το ηλεκτρονικό τσιγάρο μπορεί να έχει αρνητικές επιπτώσεις στους πνεύμονες, αλλά χρειάζεται περισσότερη έρευνα.\nΒλάπτει δόντια και ούλα\nΤο ηλεκτρονικό τσιγάρο φαίνεται ότι έχει πολλές αρνητικές επιπτώσεις στην στοματική υγεία\nΓια παράδειγμα, μια μελέτη του 2018 ανέφερε ότι η έκθεση στο αερόλυμα (ατμός) του ηλεκτρονικού τσιγάρου, μπορεί να αυξήσει τον κίνδυνο εμφάνισης τερηδόνας, καθώς οι επιφάνειες των δοντιών γίνονται πιο επιρρεπείς στην ανάπτυξη βακτηρίων.\nΜια άλλη μελέτη του 2016, υποδηλώνει ότι το ηλεκτρονικό τσιγάρο σχετίζεται με τη φλεγμονή των ούλων, έναν γνωστό παράγοντα στην ανάπτυξη της περιοδοντικής νόσου.\nΕπιπλέον, μια ανασκόπηση του 2014 ανέφερε ότι το ηλεκτρονικό τσιγάρο μπορεί να προκαλέσει ερεθισμό στα ούλα, στο στόμα και στο λαιμό.\nΤέλος, έκθεση του NAP του 2018 κατέληξε ότι τα ηλεκτρονικά τσιγάρα με νικοτίνη ή χωρίς, μπορούν να βλάψουν τα κύτταρα και τους ιστούς στο στόμα.\nΕρεθίζει τα μάτια και την αναπνευστική οδό\nΣύμφωνα με μια μελέτη του Πανεπιστημίου «Center for Tobacco Control Research and Education» του Σαν Φρανσίσκο, εκτός από την πρόκληση καρκίνου, η φορμαλδεΰδη που περιέχεται σε μερικά ηλεκτρονικά τσιγάρα μπορεί επίσης να ερεθίσει τα μάτια, το λαιμό και τη μύτη.\nΕπιπλέον, οι ερευνητές κατέγραψαν ότι η προπυλενογλυκόλη προκαλεί ερεθισμό στα μάτια, την αναπνευστική οδό και τελικά μπορεί να βλάψει το κεντρικό νευρικό σύστημα και τον σπλήνα. Επιπλέον, σύμφωνα με τον Δρ Fiore, η νικοτίνη που περιέχεται στα ηλεκτρονικά τσιγάρα μπορεί να προκαλεί περιστασιακά ναυτία, ζάλη και εμετό, ειδικά σε νέους χρήστες.\nΠαρόλο που το ηλεκτρονικό τσιγάρο δεν περιέχει ουσίες που περιέχονται στον καπνό του τσιγάρου όπως πίσσα, αμμωνία και DDT, πρόσφατη έρευνα δείχνει ότι περιέχουν υψηλά επίπεδα φορμαλδεΰδης, που αποτελεί καρκινογόνο.\nΣύμφωνα με μια μελέτη του 2015 από τους ερευνητές του Portland State University, η διαδικασία θέρμανσης της προπυλενογλυκόλης και της γλυκερόλης (τα δύο πιο συνηθισμένα συστατικά στο υγρό αναπλήρωσης του ηλεκτρονικού τσιγάρου) με την παρουσία οξυγόνου, μπορεί να οδηγήσει στην απελευθέρωση φορμαλδεΰδης. Για να συμβεί αυτό, η συσκευή πρέπει να φτάσει στην υψηλή τάση των πέντε volt, που δυστυχώς, πολλά ηλεκτρονικά τσιγάρα στην αγορά μπορούν να φτάσουν.\nΠροκαλεί εθισμό στην νικοτίνη\nΠαρόμοια με τα συμβατικά τσιγάρα, η νικοτίνη στα ηλεκτρονικά τσιγάρα απελευθερώνει ντοπαμίνη σε όλο το σώμα, γεγονός που συχνά οδηγεί σε εθισμό, αναφέρει ο Δρ Fiore.\n"Η νικοτίνη είναι ψυχοδραστική ουσία, αποτελεί μέρος του εθισμού στον καπνό. Αυτό που γνωρίζουμε είναι οδηγεί γρήγορα σε εξάρτηση, καθώς προκαλεί κάποιες αλλαγές στην χημεία του εγκεφάλου. Η ντοπαμίνη είναι ο κύριος παράγοντας στον εθισμό του τσιγάρου, καθώς προκαλεί μια καταπραϋντική, ευχάριστη αίσθηση που οι καπνιστές λαχταρούν».\nΌπως κάθε φάρμακο, η κατανάλωση υπερβολικής νικοτίνης μπορεί να είναι τοξική.\nΟ Δρ Fiore αναφέρει ότι η κατανάλωση της νικοτίνης στην συμπυκνωμένη υγρή μορφή της θέτει τους καταναλωτές σε υψηλό κίνδυνο υπερβολικής δόσης.\nΠροειδοποιεί ιδιαίτερα για τον κίνδυνο να αφήσετε τα ηλεκτρονικά τσιγάρα μπροστά στα παιδιά, τα οποία ίσως δεν κατανοούν τους κινδύνους αυτούς.\nΒλάπτει την ανάπτυξη του εγκεφάλου στους εφήβους\nΠερίπου το 13% των μαθητών του γυμνασίου το 2014 παραδέχθηκε ότι κάνουν χρήση ηλεκτρονικών τσιγάρων, σύμφωνα με το CDC (το αμερικάνικο ΚΕΕΛΠΝΟ). Δυστυχώς, η έρευνα δείχνει ότι οι έφηβοι και τα παιδιά που χρησιμοποιούν αυτές τις συσκευές, ενδέχεται να αντιμετωπίσουν κάποια σοβαρά μακροχρόνια ζητήματα ανάπτυξης του εγκεφάλου λόγω της νικοτίνης που περιέχουν.\nΜια μελέτη του 2012 διαπίστωσε ότι η κατανάλωση νικοτίνης κατά τη διάρκεια της εφηβείας μπορεί να επιδεινώσει την εργαζόμενη μνήμη και την προσοχή και να αυξήσει τον κίνδυνο ανάπτυξης ψυχικών και συμπεριφορικών προβλημάτων όπως η μείζων καταθλιπτική διαταραχή, η διαταραχή πανικού ή η αντικοινωνική διαταραχή προσωπικότητας.\nΜπορεί να εκραγεί η μπαταρία\nΤα ηλεκτρονικά τσιγάρα τροφοδοτούνται από μικροσκοπικές μπαταρίες ιόντων λιθίου, μικρότερες από αυτές που υπάρχουν στο κινητό και στο φορητό υπολογιστή.\nΣύμφωνα με το CNN, όταν αυτές οι μικρές μπαταρίες εκτεθούν σε ακραίες θερμοκρασίες, είναι υπερφορτωμένες ή κακώς κατασκευασμένες, μπορούν να εκραγούν και να προκαλέσουν στους χρήστες ηλεκτρονικών τσιγάρων, σοβαρά τραύματα στα χέρια, το πρόσωπο και τα μάτια.\nΕυτυχώς, αυτά τα περιστατικά είναι αρκετά σπάνια. Σύμφωνα με έκθεση της «Υπηρεσίας πυρκαγιάς» των Η.Π.Α., καταμετρήθηκαν 25 περιπτώσεις που αφορούσαν εκρήξεις ηλεκτρονικού τσιγάρου μεταξύ του 2009 και του 2014, αλλά μόνο οι εννέα είχαν ως αποτέλεσμα τραυματισμούς και δεν υπήρχε καμία θανατηφόρα. Για να αποφύγετε την έκρηξη ηλεκτρονικού τσιγάρου, πρέπει να ακολουθήσετε τις συγκεκριμένες οδηγίες φόρτισης της μπαταρίας της συσκευής και να χρησιμοποιήσετε τις πηγές ενέργειας που καθορίζονται.\nΒοηθάει στην διακοπή καπνίσματος, αλλά οι εναλλακτικοί τρόποι είναι πιο αποτελεσματικοί\nΠολλοί άνθρωποι αναφέρουν ότι χρησιμοποιούν το ηλεκτρονικό τσιγάρο ως μέσο για να σταματήσουν το κάπνισμα.\nΕπειδή το ηλεκτρονικό τσιγάρο δεν καίει τον καπνό, τα ηλεκτρονικά τσιγάρα είναι πιθανόν μια πιο υγιεινή εναλλακτική λύση από το κάπνισμα, αν και δεν υπάρχει ουσιαστική μακροχρόνια έρευνα για να καθοριστεί αυτό με βεβαιότητα, σύμφωνα με τον Δρ.Fiore.\nΩστόσο, προτείνει να χρησιμοποιήσετε μια μέθοδο εγκεκριμένη από τον FDA για να σταματήσετε το κάπνισμα, όπως επιθέματα νικοτίνης ή μασώμενη νικοτίνη. Αυτά τα προϊόντα είναι ασφαλή, ελεγμένα και αποδεδειγμένα βοηθούν στην διακοπή του καπνίσματος.\nΤο κάπνισμα θεωρείται πιο επιβλαβές από το ηλεκτρονικό τσιγάρο\nΟι μακροχρόνιες επιπτώσεις του καπνίσματος τσιγάρων είναι καλά τεκμηριωμένες και περιλαμβάνουν αυξημένο κίνδυνο εγκεφαλικού επεισοδίου, καρδιακών παθήσεων και καρκίνου του πνεύμονα.\nΣύμφωνα με το CDC (αμερικάνικο ΚΕΕΛΠΝΟ), το κάπνισμα τσιγάρων προκαλεί περίπου 1 στους 5 θανάτους στις Ηνωμένες Πολιτείες.\nΤο ηλεκτρονικό τσιγάρο ενδεχομένως να είναι μια λιγότερο επικίνδυνη επιλογή για ανθρώπους που προσπαθούν να σταματήσουν το κάπνισμα. Ωστόσο, αυτό δεν σημαίνει ότι δεν ενέχονται κίνδυνοι, ακόμη και αν το υγρό της συσκευής είναι χωρίς νικοτίνη.\nΑν δεν καπνίζεται τώρα, η χρήση του ηλεκτρονικού τσιγάρου θα μπορούσε να αυξήσει τον συνολικό κίνδυνο εμφάνισης προβλημάτων υγείας.\nΠαθητικό κάπνισμα τσιγάρων vs παθητικό κάπνισμα ηλεκτρονικού τσιγάρου\nΗ παθητική έκθεση σε ατμούς ηλεκτρονικού τσιγάρου είναι λιγότερο τοξική από τη έκθεση στον καπνό τσιγάρων. Ωστόσο, η παθητική έκθεση στον ατμό, παραμένει μια μορφή ατμοσφαιρικής ρύπανσης που πιθανόν θέτει σε κίνδυνο την υγεία.\nΣύμφωνα με την έκθεση του NAP το 2018, η παθητική έκθεση στον ατμό περιλαμβάνει νικοτίνη, σωματίδια και πτητικές οργανικές ενώσεις (VOCs) σε συγκεντρώσεις που υπερβαίνουν τα συνιστώμενα επίπεδα.\nΥπάρχει διαφορά μεταξύ στο ηλεκτρονικό τσιγάρο και στο Juuling;\nΤο JUUL είναι ένα είδος ηλεκτρονικού τσιγάρου, το οποίο είναι μικρό, ορθογώνιο και μπορεί να φορτιστεί σε θύρα USB.\nΤο υγρό εισέρχεται σε ένα φιαλίδιο, που ονομάζεται Juulpod ή J-pod, και συνήθως περιέχει νικοτίνη.\nΤο Juuling ενέχει τους ίδιους κινδύνους για την υγεία με το ηλεκτρονικό τσιγάρο.\nΈχει σημασία αν το ηλεκτρονικό τσιγάρο περιέχει νικοτίνη;\nΤο μη νικοτινούχο ηλεκτρονικό τσιγάρο είναι πιθανότατα πιο ασφαλές από το άτμισμα με νικοτίνη.\nΗ εξάρτηση από τη νικοτίνη είναι ένας από τους σημαντικότερους κινδύνους του ηλεκτρονικού τσιγάρου με νικοτίνη.\nΜια μελέτη του 2015 υποδηλώνει ότι τα άτομα που κάνουν χρήση ηλεκτρονικού τσιγάρου με νικοτίνη είναι πιο πιθανόν να εθιστούν στην νικοτίνη σε σύγκριση με τα άτομα που ατμίζουν χωρίς νικοτίνη.\nΤο ηλεκτρονικό τσιγάρο με νικοτίνη είναι ιδιαίτερα επικίνδυνο για τους νέους, καθώς είναι πιο πιθανό να αρχίσουν να καπνίζουν τσιγάρα στο μέλλον.\nΤα ηλεκτρονικά τσιγάρα εξακολουθούν να ενέχουν κινδύνους για την υγεία, ακόμη και χωρίς νικοτίνη.\nΤα μη νικοτινούχα υγρά αναπλήρωσης που υπάρχουν στο ηλεκτρονικό τσιγάρο, όπως η ατμιστική βάση και οι αρωματικές ουσίες, ενδεχομένως να περιέχουν τοξικές χημικές ουσίες.\nΜελέτες υποδηλώνουν ότι η απουσία νικοτίνης από το ηλεκτρονικό τσιγάρο μπορεί να ερεθίσει το αναπνευστικό σύστημα, να προκαλέσει κυτταρικό θάνατο, να προκαλέσει φλεγμονή και να βλάψει τα αιμοφόρα αγγεία.\nΥπάρχουν παρενέργειες στο ηλεκτρονικό τσιγάρο που περιέχει μαριχουάνα ή cbd oil;\nΤο ηλεκτρονικό τσιγάρο με μαριχουάνα ή CBD oil (έλαιο κανναβιδιόλης) είναι ενδεχομένως λιγότερο επικίνδυνο από το άτμισμα με νικοτίνη. Ωστόσο, και τα δύο μπορεί να προκαλέσουν παρενέργειες.\nΟι παρενέργειες της χρήσης του ηλεκτρονικού τσιγάρου με μαριχουάνα είναι:\nδυσκολίες επίλυσης προβλημάτων\nΔεν υπάρχουν σχεδόν καθόλου έρευνες σχετικά με τις παρενέργειες που εμφανίζονται κατά την χρήση ηλεκτρονικού τσιγάρου με CBD oil. Ωστόσο, μερικές παρενέργειες που αναφέρθηκαν είναι:\nΑυτές οι παρενέργειες τείνουν να είναι ήπιες.\nΤα υγρά αναπλήρωσης με μαριχουάνα και CBD, συνήθως περιέχουν άλλες χημικές ουσίες, όπως η ατμιστική βάση και οι αρωματικές ουσίες, τα οποία ενδεχομένως να προκαλέσουν παρενέργειες παρόμοιες με εκείνες των ηλεκτρονικών τσιγάρων που δεν περιέχουν νικοτίνη.\nΟι αρωματικές ουσίες έχουν παρενέργειες;\nΜια αναφορά του 2016 έδειξε ότι πολλά υγρά αναπλήρωσης περιέχουν αρωματικές ουσίες σε συγκεντρώσεις που ενδέχεται να ενέχουν κινδύνους για τους χρήστες.\nΟι ερευνητές σε μια μελέτη του 2018 διαπίστωσαν ότι η κινναμαλδεΰδη (απαντάται στην κανέλα), η βανιλίνη (απαντάται στη βανίλια) και η πεντανοδιόνη (απαντάται στο μέλι), είχαν όλες τοξικές επιδράσεις στα κύτταρα.\nΕίναι δύσκολο να γνωρίζουμε με βεβαιότητα ποιες γεύσεις ερεθίζουν το αναπνευστικό, καθώς τα συστατικά τείνουν να διαφέρουν από την μία εταιρία στην άλλη.\nΟι πιο τοξικές αρωματικές ουσίες είναι:\nΚανέλα, βανίλια, ποπ κορν με βούτυρο, φράουλα, μπανάνα, κανέλα, γαρίφαλο, αμύγδαλο, καραμέλα, βανίλια, μπισκότο, δημητριακά, μούρα, κρέμα, εσπεριδοειδή και μέντα.\nΕπιπλέον, αν χρησιμοποιείτε παραπάνω από μια αρωματική ουσία, ίσως εισπνεύσετε ακόμα περισσότερα χημικά. Έρευνες έχουν δείξει ότι η ανάμιξη διαφορετικών αρωματικών ουσιών, δημιουργεί μεγαλύτερη καταστροφή στα κύτταρα σε σύγκριση με την άτμιση ηλεκτρονικού τσιγάρου που περιέχει μόνο μια αρωματική ουσία.\nΥπάρχουν κάποια συστατικά που πρέπει να αποφεύγετε;\nΕάν ανησυχείτε για τις παρενέργειες του ηλεκτρονικού τσιγάρου, πρέπει να αποφύγετε τα παρακάτω συστατικά:\nΤα παραπάνω συστατικά είναι γνωστά ερεθιστικά.\nΠώς να μειώσετε τις παρενέργειες\nΓια να μειώσετε τις παρενέργειες:\n1. Ενημερωθείτε για τα συστατικά\nΕπικοινωνήστε με τον κατασκευαστή για να ζητήσετε μια λίστα με τα συστατικά που περιέχονται στα υγρά αναπλήρωσης. Αν ο κατασκευαστής δεν μπορεί να παράσχει έναν κατάλογο συστατικών, μπορεί να σημαίνει ότι το προϊόν ενδεχομένως να μην είναι τόσο ασφαλές.\n2. Αποφύγετε τα υγρά αναπλήρωσης που περιέχουν αρωματικές ουσίες\nΤα μη αρωματισμένα υγρά αναπλήρωσης είναι λιγότερο πιθανό να περιέχουν δυνητικά τοξικές αρωματικές ουσίες.\n3. Μειώστε σταδιακά την νικοτίνη\nΕάν χρησιμοποιείτε το ηλεκτρονικό τσιγάρο για να σταματήσετε το κάπνισμα, θα πρέπει να μειώσετε σταδιακά τη δόση της νικοτίνης. Η μετάβαση στο άτμισμα χωρίς νικοτίνη θα σας βοηθήσει να ελαχιστοποιήσετε τις παρενέργειες.\nΠιείτε νερό αμέσως μετά το άτμισμα για να αποφύγετε συμπτώματα όπως ξηροστομία και αφυδάτωση.\n6. Βουρτσίστε τα δόντια σας\nΓια να μειώσετε τις παρενέργειες στην στοματική κοιλότητα, μετά το άτμισμα βουρτσίστε τα δόντια σας, για να καθαρίσετε την επιφάνεια τους.\nΠερισσότερα σε αυτή την κατηγορία: « Προβλήματα υγείας που προκαλούνται από την κακή στοματική υγεία\t16 φυσικοί τρόποι για να απαλλαγείτε από τα γκρίζα μαλλιά »